8. การจัดการ โครงสร้างองค์กรของบริษัท ควอลิตี้ เฮ้าส์ จำกัด (มหาชน) ณ วันที่31ธันวาคม
2554

  8.1 โครงสร้างการจัดการ

โครงสร้างกรรมการบริษัท ณ วันที่ 31 ธันวาคม 2554 ประกอบด้วยคณะกรรมการ 5 ชุด ได้แก่
คณะกรรมการบริษัท คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการบรรษัท
ภิบาล และคณะกรรมการบริหารความเสี่ยง

คณะกรรมการแต่ละชุดมีรายชื่อและขอบเขตอำนาจและหน้าที่ ดังต่อไปนี้

  (ก) คณะกรรมการบริษัท

คณะกรรมการบริษัท ณ วันที่ 31 ธันวาคม 2554 ประกอบด้วยกรรมการจำนวน 12 ท่าน
ซึ่งประกอบด้วย

  กรรมการที่เป็นผู้บริหาร 4 ท่าน

  กรรมการที่ไม่เป็นผู้บริหาร 4 ท่าน

  กรรมการที่เป็นอิสระ 4 ท่านคิดเป็น 1 ใน 3 ของกรรมการทั้งหมด

โดยมีรายชื่อกรรมการดังต่อไปนี้

+-----------+----------------+----------------------------------------+
|   คณะกร   |                |   ตำแหน่ง                               |
| รมการบริษัท |                |                                        |
+-----------+----------------+----------------------------------------+
|   พลตำ    |   สารสิน        |   ประธานกรรมการ                        |
| รวจเอกเภา |                |                                        |
+-----------+----------------+----------------------------------------+
|   นายรัตน์  |   พานิชพันธ์      | กรรมการ                                |
+-----------+----------------+----------------------------------------+
|   นายอดุลย์ |   วินัยแพทย์      |   กรรมการอิสระ                          |
+-----------+----------------+----------------------------------------+
|   นายอนันต์ |   อัศวโภคิน      |   กรรมการ                              |
+-----------+----------------+----------------------------------------+
|   นายอดิศร |   ธนนันท์นราพูล   |   กรรมการ                              |
+-----------+----------------+----------------------------------------+
|   นา      |   วิริยประไพกิจ   |   กรรมการ                              |
| งสาวกนกวลี |                |                                        |
+-----------+----------------+----------------------------------------+
|   นายราชัย |   วัฒนเกษม      |   กรรมการอิสระ                          |
+-----------+----------------+----------------------------------------+
|   นายสุริย์  |   บัวคอม        |   กรรมการอิสระ                          |
+-----------+----------------+----------------------------------------+
|   นายกฤษณ์ |   พันธ์รัตนมาลา   |   กรรมการอิสระ                          |
+-----------+----------------+----------------------------------------+
|   นายซวง  |   ชัยสุโรจน์      |   กรรมการ                              |
+-----------+----------------+----------------------------------------+
|           |   พุทธประสาท    |   กรรมการ                              |
| นางสุวรรณา |                |                                        |
+-----------+----------------+----------------------------------------+
|           |   โชติวัฒนาพันธุ์   |   กรรมการ                              |
| นายประวิทย์ |                |                                        |
+-----------+----------------+----------------------------------------+

ด้วยที่ประชุมคณะกรรมการบริษัท ครั้งที่ 3/2551 เมื่อวันที่ 21 มีนาคม 2551ได้มีมติแต่งตั้ง
นางสุวรรณา พุทธประสาท เป็นเลขานุการบริษัท และให้มีผลตั้งแต่วันที่ 22 มีนาคม 2551
เพื่อทำหน้าที่ดูแลกิจกรรมต่างๆของคณะกรรมการ ให้เป็นไปตามกฎหมาย ระเบียบ
และข้อบังคับที่เกี่ยวข้อง ตามพรบ.หลักทรัพย์และตลาดหลักทรัพย์ฯฉบับใหม่
โดยบริษัทได้กำหนดบทบาทและหน้าที่หลักของเลขานุการบริษัท ดังนี้

  1) ให้คำแนะนำเบื้องต้นแก่กรรมการในข้อกฎหมาย
  ระเบียบและข้อบังคับต่างๆของบริษัทรวมถึงการเปลี่ยนแปลงในข้อกำหนดที่มีนัยสำคัญแก่กรรมการ
  เพื่อให้คณะกรรมการบริษัทสามารถทำงานได้อย่างราบรื่น และมีข้อมูลในการประกอบการพิจารณา
  และตัดสินใจในการปฏิบัติหน้าที่ด้วยความรับผิดชอบความระมัดระวังและความซื่อสัตย์สุจริต

  2) จัดทำและจัดเก็บรักษาเอกสารดังต่อไปนี้

-   ทะเบียนกรรมการ

-   การประชุมคณะกรรมการ : หนังสือนัดประชุมคณะกรรมการ รายงานการประชุมคณะกรรมการ
    และรายงานประจำปีของบริษัท

-   การประชุมผู้ถือหุ้น : หนังสือนัดประชุมผู้ถือหุ้น และรายงานการประชุมผู้ถือหุ้น

  3)
  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับดูแลบริษัทเพื่อให้เป็นไปตามระเบียบและข้อกำหนดของหน่วยงานราชการ

  4)
  เก็บรักษารายงานการมีส่วนได้เสียที่รายงานโดยกรรมการหรือผู้บริหารและจัดส่งสำเนารายงานการมีส่วนได้เสียให้ประธานกรรมการและประธานกรรรมการตรวจสอบรับทราบภายใน
  7 วันนับแต่วันที่บริษัทได้รับรายงานนั้น

  5)
  จัดให้มีระบบการเก็บรักษาเอกสารและหลักฐานที่เกี่ยวข้องให้ครบถ้วนถูกต้องและสามารถตรวจสอบได้

  6) ติดต่อและสื่อสารกับผู้ถือหุ้นทั่วไปให้ได้รับทราบสิทธิต่างๆของผู้ถือหุ้นและข่าวสารของบริษัท

สรุปการดำรงตำแหน่งของกรรมการในคณะกรรมการบริษัทและคณะกรรมการต่างๆ มีดังนี้

+----------+--------+------+-------+--------+-------+-------+-------+
| รายชื่อ    |        | กรร  | ก     | กรรม   | กร    | กร    | กร    |
|          |        | มการ | รรมกา | การตรว | รมการ | รมการ | รมการ |
|          |        | บริษัท | รที่เป็น | จสอบแล | ส     | บรรษัท | บริห   |
|          |        |      | ผู้บริหา | ะกรรมก | รรหาแ |       | ารควา |
|          |        |      | รและม | ารอิสระ | ละกำห | ภิบาล  | มเสี่ยง |
|          |        |      | ีอำนาจ |        | นดค่าต |       |       |
|          |        |      | ลงนาม |        | อบแทน |       |       |
+----------+--------+------+-------+--------+-------+-------+-------+
| 1.พลตำร  | สารสิน  |     |       |        |       |       |       |
| วจเอกเภา |        |      |       |        |       |       |       |
+----------+--------+------+-------+--------+-------+-------+-------+
| 2.นายรัตน์ | พ      |     |      |        |       |       |      |
|          | านิชพันธ์ |      |       |        |       |       |       |
+----------+--------+------+-------+--------+-------+-------+-------+
| 3        | ว      |     |       |       |      |       |       |
| .นายอดุลย์ | ินัยแพทย์ |      |       |        |       |       |       |
+----------+--------+------+-------+--------+-------+-------+-------+
| 4        | อ      |     |       |        |       |       |       |
| .นายอนันต์ | ัศวโภคิน |      |       |        |       |       |       |
+----------+--------+------+-------+--------+-------+-------+-------+
| 5        | ธนนัน   |     |       |        |       |       |       |
| .นายอดิศร | ท์นราพูล |      |       |        |       |       |       |
+----------+--------+------+-------+--------+-------+-------+-------+
| 6.นาง    | วิริยป   |     |       |        |      |       |       |
| สาวกนกวลี | ระไพกิจ |      |       |        |       |       |       |
+----------+--------+------+-------+--------+-------+-------+-------+
| 7        | ว      |     |       |       |      |       |       |
| .นายราชัย | ัฒนเกษม |      |       |        |       |       |       |
+----------+--------+------+-------+--------+-------+-------+-------+
| 8.นายสุริย์ | บัวคอม  |     |       |        |       |      |       |
+----------+--------+------+-------+--------+-------+-------+-------+
| 9        | พันธ์ร   |     |       |       |       |       |       |
| .นายกฤษณ์ | ัตนมาลา |      |       |        |       |       |       |
+----------+--------+------+-------+--------+-------+-------+-------+
| 1        | ช      |     |      |        |       |       |       |
| 0.นายซวง | ัยสุโรจน์ |      |       |        |       |       |       |
+----------+--------+------+-------+--------+-------+-------+-------+
| 11.น     | พุทธ    |     |      |        |       |      |      |
| างสุวรรณา | ประสาท |      |       |        |       |       |       |
+----------+--------+------+-------+--------+-------+-------+-------+
| 12.น     | โชติว   |     |      |        |       |       |       |
| ายประวิทย์ | ัฒนาพันธุ์ |      |       |        |       |       |       |
+----------+--------+------+-------+--------+-------+-------+-------+

คณะกรรมการของบริษัทประกอบด้วยกรรมการจำนวนไม่น้อยกว่า 5 คน แต่ไม่มากกว่า 15 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร

  กรรมการพ้นจากตำแหน่งเมื่อ

  (1) ตาย

  (2) ลาออก

  (3) ขาดคุณสมบัติ หรือมีลักษณะต้องห้ามตามกฎหมาย

  (4) ที่ประชุมผู้ถือหุ้นลงมติให้ออก

  (5) ศาลมีคำสั่งให้ออก

ทั้งนี้ตำแหน่งกรรมการของบริษัทจะผ่านกระบวนการและขั้นตอนการสรรหาโดยคณะกรรมการสรรหาและกำหนดค่าตอบแทน
รวมทั้งเปิดโอกาสให้ผู้ถือหุ้นเสนอรายชื่อกรรมการที่มีคุณสมบัติเหมาะสมผ่านคณะกรรมการสรรหาและกำหนดค่าตอบแทน
เพื่อพิจารณาคุณสมบัติต่างๆก่อนนำเสนอที่ประชุมผู้ถือหุ้นเพื่อลงมติแต่งตั้งต่อไป

คณะกรรมการส่วนใหญ่ได้เคยผ่านการอบรมจากสมาคมส่งเสริมสถาบันกรรมการบริษัทไทย (IOD)
ดังแสดงไว้ในส่วนของรายละเอียดโดยย่อของคณะกรรมการและผู้บริหาร นอกจากนี้ ในปี 2554
คณะกรรมการยังมีการเข้าอบรมหลักสูตรหรือเข้าร่วมสัมมนาที่เป็นการเพิ่มพูนความรู้ในการปฏิบัติงานอย่างต่อเนื่อง
ดังนี้

  ----------------------------------- -----------------------------------
  รายชื่อ                               หลักสูตร/หัวข้อสัมมนา

  นายประวิทย์ โชติวัฒนาพันธุ์                Director Certification Program(DCP)

  นายราชัย วัฒนเกษม                     Role of the Compensation
                                      Committee(RCC)
  ----------------------------------- -----------------------------------

กรรมการบริษัทแต่ละท่านมีวาระการดำรงตำแหน่งท่านละ 3 ปีในกรณีปกติทั่วไป
เนื่องจากข้อบังคับของบริษัทได้กำหนดให้กรรมการออกจากตำแหน่ง 1 ใน 3
ในการประชุมสามัญประจำปีทุกครั้ง ถ้าจำนวนกรรมการที่จะแบ่งออกเป็นสามส่วนไม่ได้
ก็ให้ออกโดยจำนวนที่ใกล้ที่สุดกับส่วน 1 ใน 3
บริษัทไม่ได้กำหนดจำนวนการดำรงตำแหน่งในคณะกรรมการชุดอื่นของบริษัทหรือการดำรงตำแหน่งกรรมการในบริษัทอื่น
เนื่องจากบริษัทเห็นว่ากรรมการบริษัทแต่ละท่านได้พิจารณาถึงความเหมาะสมด้านเวลาและมีเวลาที่เพียงพอที่จะอุทิศให้แก่บริษัทในการที่จะรับเข้าดำรงตำแหน่งกรรมการดังกล่าว
และบริษัทมีความมั่นใจว่ากรรมการบริษัทแต่ละท่านเป็นผู้ที่มีประสบการณ์ ความรู้
ความสามารถในด้านต่างๆที่สามารถสร้างประโยชน์ กำหนดนโยบายการดำเนินธุรกิจ
และให้คำปรึกษาในการแก้ไขปัญหาต่างๆ ในการดำเนินธุรกิจตามมาตรฐานที่บริษัทคาดหวังไว้ได้

  นิยามกรรมการอิสระ

เนื่องจากกรรมการอิสระมีส่วนสำคัญในการสร้างความเชื่อมั่นแก่นักลงทุนและช่วยคานอำนาจผู้ถือหุ้นรายใหญ่
รวมทั้ง เพื่อมุ่งสู่การเป็นบริษัทที่มีบรรษัทภิบาลที่ดีตามหลักมาตรฐานสากล
บริษัทจึงได้กำหนดนิยามคุณสมบัติ “กรรมการอิสระ”
ซึ่งมีเกณฑ์เท่ากับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)และตลาดหลักทรัพย์แห่งประเทศไทย(ตลท.)
ดังนี้

(ก) ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

(ข) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี ทั้งนี้
ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

(ค) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็น บิดามารดา คู่สมรส พี่น้อง และบุตร รวมทั้ง คู่สมรสของบุตรของกรรมการรายอื่น
ผู้บริหาร ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นกรรมการ
ผู้บริหารหรือผู้มีอำนาจควบคุมของบริษัท หรือบริษัทย่อย

(ง) ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้ง ไม่เป็นหรือเคยเป็นผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือผู้ถือหุ้นรายใหญ่ หรือผู้มีอำนาจควบคุมของผู้ขออนุญาต
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

ความสัมพันธ์ทางธุรกิจตามวรรคหนึ่ง รวมถึงการทำรายการทางการค้าที่กระทำเป็นปกติ
เพื่อประกอบกิจการ การเช่าหรือให้เช่าอสังหาริมทรัพย์
รายการเกี่ยวกับสินทรัพย์หรือบริการหรือการให้หรือรับความช่วยเหลือทางการเงิน
ด้วยการรับหรือให้กู้ยืม ค้ำประกัน การให้สินทรัพย์เป็นหลักประกันหนี้สิน
รวมถึงพฤติการณ์อื่นทำนองเดียวกัน ซึ่งเป็นผลให้บริษัทหรือคู่สัญญามีภาระหนี้ที่ต้องชำระต่ออีกฝ่ายหนึ่ง
ตั้งแต่ร้อยละสามของสินทรัพย์ที่มีตัวตนสุทธิของบริษัทหรือตั้งแต่ยี่สิบล้านบาทขึ้นไป
แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
โดยอนุโลม แต่ในการพิจารณาภาระหนี้ดังกล่าว
ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

(จ) ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

(ฉ) ไม่เป็นหรือเคยเป็นผู้ให้บริการทางวิชาชีพใด ๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

(ช) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

(ซ)
ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย
หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่รับเงินเดือนประจำ
หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

(ฌ)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตามวรรคหนึ่ง (ก) ถึง (ฌ) แล้ว
กรรมการอิสระอาจได้รับมอบหมายจากคณะกรรมการ ให้ตัดสินใจในการดำเนินกิจการของบริษัท
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือผู้ถือหุ้นรายใหญ่
หรือผู้มีอำนาจควบคุมของบริษัท โดยมีการตัดสินใจในรูปแบบขององค์คณะ (collective
decision) ได้

ขอบเขตอำนาจ หน้าที่ และความรับผิดชอบของคณะกรรมการบริษัท

- มีอำนาจ หน้าที่ตามข้อบังคับของบริษัท ซึ่งรวมถึงการดูแลและจัดการบริษัทให้เป็นไปตามกฎหมาย
วัตถุประสงค์ข้อบังคับและมติของที่ประชุมผู้ถือหุ้น

-   กำหนดวิสัยทัศน์ ภารกิจ เป้าหมาย กลยุทธ์ และนโยบายของบริษัท

- ให้ความเห็นชอบกลยุทธ์ นโยบายที่สำคัญ วัตถุประสงค์
เป้าหมายทั้งทางด้านบริหารทรัพย์สินการเงิน และแผนงานบริษัท
รวมทั้งติดตามดูแลให้มีการปฏิบัติตามแผนงานที่กำหนดให้เป็นไปอย่างมีประสิทธิภาพ

- ขอบเขตอำนาจในการดำเนินการ ได้แก่
การขออนุญาตเกี่ยวกับการดำเนินงานด้านอสังหาริมทรัพย์ต่างๆ
ตลอดจนยื่นและรับเอกสารเกี่ยวกับภาษีจากกรมสรรพากร การแจ้งความร้องทุกข์ต่อพนักงานตำรวจ
หรือพนักงานสอบสวน ถอนคำร้องทุกข์ ประนีประนอมยอมความให้ถ้อยคำ
ตลอดจนส่งและรับคืนเอกสารที่เกี่ยวข้องกับคดี เป็นต้น

- พิจารณากลั่นกรองรายการที่ต้องนำเสนอให้ผู้ถือหุ้นพิจารณาอนุมัติในการประชุมผู้ถือหุ้น
โดยมีวาระหลักในการประชุมผู้ถือหุ้นสามัญประจำปี ดังนี้

(1) พิจารณารายงานของคณะกรรมการที่เสนอต่อที่ประชุมแสดงถึงผลการดำเนินการของบริษัท

(2) พิจารณาและอนุมัติงบการเงิน

(3) พิจารณาจัดสรรเงินกำไรบริษัท

(4) เสนอรายชื่อกรรมการใหม่แทนกรรมการเดิมที่ต้องออกตามวาระ

(5) เสนอรายชื่อผู้สอบบัญชีและกำหนดค่าตอบแทนผู้สอบบัญชี

(6) พิจารณารายการที่อาจก่อให้เกิดความขัดแย้งทางผลประโยชน์ ในส่วนที่ต้องขออนุมัติจากผู้ถือหุ้น

(7) เรื่องอื่น ๆ

บริษัทมีการประชุมคณะกรรมการ เพื่อให้ความเห็นชอบวิสัยทัศน์ กลยุทธ์ เป้าหมาย นโยบาย
แผนธุรกิจ และงบประมาณของบริษัท รวมทั้ง ติดตามดูแลการบริหารงานของฝ่ายจัดการ
ให้มีการปฏิบัติตามเป้าหมายและแผนงานของบริษัทที่กำหนดไว้อย่างสม่ำเสมอ โดยใน ปี 2554
และปี 2553 คณะกรรมการบริษัทมีการประชุมรวมทั้งสิ้น 8 ครั้งและ 7 ครั้ง ตามลำดับ
ซึ่งเลขานุการบริษัทจะจัดส่งหนังสือเชิญประชุม
พร้อมทั้งระเบียบวาระการประชุมและเอกสารประกอบการประชุมให้คณะกรรมการล่วงหน้า
เพื่อให้คณะกรรมการมีเวลาศึกษาข้อมูลก่อนเข้าร่วมการประชุม
โดยกรรมการทุกท่านสามารถแสดงความเห็นได้อย่างอิสระและไม่ขึ้นกับบุคคลหรือกลุ่มบุคคลใดและมีการบันทึกรายงานการประชุม
ตลอดจนความคิดเห็นของกรรมการอย่างชัดเจนและเป็นลายลักษณ์อักษร
รายละเอียดของการเข้าร่วมประชุมของคณะกรรมการมีดังนี้

+--------------+-------------+---------------+-----------+------------+
| รายช         |             | ตำแหน่งในค     | การเข     |            |
| ื่อกรรมการบริษัท |             | ณะกรรมการบริษัท | ้าร่วมประชุม |            |
|              |             |               | /         |            |
|              |             |               |           |            |
|              |             |               | การป      |            |
|              |             |               | ระชุมทั้งหมด |            |
|              |             |               | (ครั้ง)     |            |
+==============+=============+===============+===========+============+
|              |             |               | ปี 2553    | ปี 2554     |
+--------------+-------------+---------------+-----------+------------+
| 1.           | สารสิน       | ป             | 7/7       | 6/8        |
| พ            |             | ระธานกรรมการ  |           |            |
| ลตำรวจเอกเภา |             |               |           |            |
+--------------+-------------+---------------+-----------+------------+
| 2. นายรัตน์    | พานิชพันธ์     |   กรรมการ     | 7/7       | 8/8        |
+--------------+-------------+---------------+-----------+------------+
| 3. นายอดุลย์   | วินัยแพทย์     |   กรรมการอิสระ | 7/7       | 8/8        |
+--------------+-------------+---------------+-----------+------------+
| 4. นายอนันต์   | อัศวโภคิน     |   กรรมการ     | 5/7       | 7/8        |
+--------------+-------------+---------------+-----------+------------+
| 5. นายอดิศร   | ธนนันท์นราพูล  |   กรรมการ     | 7/7       | 8/8        |
+--------------+-------------+---------------+-----------+------------+
| 6.           | วิริยประไพกิจ  |   กรรมการ     | 7/7       | 7/8        |
| นางสาวกนกวลี  |             |               |           |            |
+--------------+-------------+---------------+-----------+------------+
| 7.นายราชัย    | วัฒนเกษม     |   กรรมการอิสระ | 7/7       | 8/8        |
+--------------+-------------+---------------+-----------+------------+
| 8.นายสุริย์     | บัวคอม *     |   กรรมการอิสระ | 5/5       | 8/8        |
+--------------+-------------+---------------+-----------+------------+
| 9. นายกฤษณ์   | พันธ์รัตนมาลา  |   กรรมการอิสระ | 7/7       | 8/8        |
+--------------+-------------+---------------+-----------+------------+
| 10. นายจุมพล  | มีสุข**       |   กรรมการ     | 2/2       | -          |
+--------------+-------------+---------------+-----------+------------+
| 11. นายซวง   | ชัยสุโรจน์     |   กรรมการ     | 7/7       | 8/8        |
+--------------+-------------+---------------+-----------+------------+
| 12.          | พุทธประสาท   |   กรรมการ     | 7/7       | 8/8        |
| นางสุวรรณา    |             |               |           |            |
+--------------+-------------+---------------+-----------+------------+
| 13.นายประวิทย์ | โชติวัฒนาพันธุ์  |   กรรมการ     | 5/5       | 8/8        |
|              | **          |               |           |            |
+--------------+-------------+---------------+-----------+------------+

หมายเหตุ: * นายสุริย์ บัวคอม
ได้รับการอนุมัติและแต่งตั้งให้เป็นกรรมการอิสระของบริษัทจากการประชุมสามัญผู้ถือหุ้น ประจำปี
2553 ครั้งที่ 1/2553 เมื่อวันที่ 20 เมษายน 2553 และเข้าร่วมประชุมครั้งแรกเมื่อวันที่ 24
มิถุนายน 2553

  ** นายจุมพล มีสุข ซึ่งดำรงตำแหน่งกรรมการได้ออกจากตำแหน่งตามวาระเมื่อวันที่ 1
  พฤษภาคม 2553 และที่ประชุมสามัญผู้ถือหุ้นประจำปี 2553 ครั้งที่ 1/2553 เมื่อวันที่ 20
  เมษายน 2553 ได้มีมติแต่งตั้งนายประวิทย์ โชติวัฒนาพันธุ์ ดำรงตำแหน่งกรรมการแทน
  และเข้าร่วมประชุมครั้งแรกเมื่อวันที่ 24 มิถุนายน 2553

การประชุมกันเองระหว่างกรรมการที่ไม่เป็นผู้บริหาร

คณะกรรมการที่ไม่เป็นผู้บริหารได้มีการประชุมร่วมกันเพื่ออภิปรายประเด็นต่างๆที่อยู่ในความสนใจ
โดยไม่มีฝ่ายจัดการร่วมประชุมด้วย โดยในปี 2554 มีการประชุมฯ 2 ครั้ง เมื่อวันที่ 21 กุมภาพันธ์
2554 และวันที่ 28 สิงหาคม 2554

วิสัยทัศน์(Vision) และพันธกิจ(Mission)ของบริษัท

คณะกรรมการบริษัทได้มีการกำหนดวิสัยทัศน์(Vision) และพันธกิจ(Mission)ของบริษัท
เพื่อเป็นเป้าหมายและแนวทางในการกำหนดกลยุทธ์ และแผนงานทางธุรกิจต่อไป
ซึ่งมีรายละเอียดดังนี้

วิสัยทัศน์บริษัท(Corporate Vision)

“บริษัทพัฒนาอสังหาริมทรัพย์ที่เป็นอันดับหนึ่งในใจของลูกค้าทุกกลุ่มในความเป็นผู้นำด้านคุณภาพของผลิตภัณฑ์และบริการ”

พันธกิจบริษัท(Corporate Mission)

-   ด้านคุณภาพสินค้าและการให้บริการ
    ปรับปรุงและพัฒนาคุณภาพทั้งห้าประการตามนโยบายห้าคุณภาพอยู่เสมอ
    เพื่อสร้างความพึงพอใจให้กับผู้บริโภค

-   ด้านคุณภาพชิวิตการทำงาน สร้างสรรค์บรรยากาศและวัฒนธรรมการทำงาน
    รวมทั้งปรับปรุงสิทธิประโยชน์ต่างๆของพนักงาน
    เพื่อส่งเสริมให้เกิดประสิทธิภาพการทำงานสูงสุด

-   ด้านบุคคลากร

    -   ดำเนินงานอย่างถูกต้องตามกฎหมาย ด้วยความบริสุทธิ์โปร่งใส
        และสามารถตรวจสอบได้ทุกขั้นตอน

    -   สนับสนุนและส่งเสริมให้พนักงานทุกคนพัฒนาศักยภาพของตนเองในแขนงต่างๆที่สอดคล้องกับส่วนงานที่ตนรับผิดชอบ

-   ด้านคุณภาพสังคม

    -   ส่งเสริมและรับผิดชอบต่อชุมชนในบริเวณรอบๆ พื้นที่ที่บริษัท ควอลิตี้ เฮ้าส์ จำกัด
        (มหาชน) และบริษัทย่อยดำเนินธุรกิจอยู่ รวมทั้งสังคมวงกว้าง

    -   แสวงหาหนทางใหม่ๆที่ดีขึ้นในการสร้างสรรค์ ความยั่งยืนให้กับสินค้า สิ่งแวดล้อม องค์กร
        และสังคม

-   ด้านคุณภาพการลงทุน

    -   มุ่งพัฒนาประสิทธิภาพในการทำงาน เพื่อสร้างความเติบโตทางผลกำไร

    -   ค้นหาหนทางใหม่ๆ เพื่อสร้างผลกำไรที่ยั่งยืนในระยะยาว

กรรมการที่เป็นผู้บริหารและมีอำนาจลงนามแทนบริษัท

กรรมการผู้มีอำนาจลงลายมือชื่อแทนบริษัทคือ นายรัตน์ พานิชพันธ์ หรือนายซวง ชัยสุโรจน์
หรือนางสุวรรณา พุทธประสาท หรือนายประวิทย์ โชติวัฒนาพันธุ์ สองในสี่ท่านลงลายมือชื่อร่วมกัน
พร้อมประทับตราสำคัญของบริษัท

  (ข) คณะกรรมการตรวจสอบ

คณะกรรมการตรวจสอบ ประกอบด้วยกรรมการอิสระ จำนวน 3 ท่าน ณ วันที่ 31 ธันวาคม 2554
มีรายชื่อดังต่อไปนี้

+--------+------------------+-----------------------------------------+
| คณะกร  |                  | ตำแหน่ง                                  |
| รมการต |                  |                                         |
| รวจสอบ |                  |                                         |
+--------+------------------+-----------------------------------------+
| น      |   วินัยแพทย์        |   ประธานกรรมการตรวจสอบและกรรมการอิสระ    |
| ายอดุลย์ |                  |                                         |
+--------+------------------+-----------------------------------------+
| น      |   วัฒนเกษม        |   กรรมการตรวจสอบและกรรมการอิสระ          |
| ายราชัย |                  |                                         |
+--------+------------------+-----------------------------------------+
| น      |   พันธ์รัตนมาลา     |   กรรมการตรวจสอบและกรรมการอิสระ          |
| ายกฤษณ์ |                  |                                         |
+--------+------------------+-----------------------------------------+

เลขานุการคณะกรรมการตรวจสอบ คือ นายกรศุทธิ์ ปิยัมบุตร

จำนวนครั้งของการเข้าประชุมคณะกรรมการตรวจสอบในปี 2553 และปี 2554 มีดังนี้

  --------------------- ------------- --------------------------- ----------------------------------- -----------
  รายชื่อกรรมการตรวจสอบ                 ตำแหน่งในคณะกรรมการตรวจสอบ   การเข้าร่วมประชุม/การประชุมทั้งหมด(ครั้ง)   

                                                                  ปี 2553                              ปี 2554

  1. นายอดุลย์            วินัยแพทย์       ประธานกรรมการตรวจสอบ        6/6                                 6/6

  2. นายราชัย            วัฒนเกษม       กรรมการตรวจสอบ              6/6                                 6/6

  3. นายกฤษณ์            พันธ์รัตนมาลา    กรรมการตรวจสอบ              6/6                                 6/6
  --------------------- ------------- --------------------------- ----------------------------------- -----------

หมายเหตุ : นายกฤษณ์ พันธ์รัตนมาลา เป็นกรรมการตรวจสอบที่มีความรู้
และประสบการณ์ด้านบัญชีหรือการเงิน

ในปี 2554
คณะกรรมการตรวจสอบได้มีการประชุมเฉพาะกับผู้สอบบัญชีโดยไม่มีฝ่ายจัดการเข้าร่วมประชุมด้วย 4
ครั้ง

ขอบเขตอำนาจ และหน้าที่ของคณะกรรมการตรวจสอบ

คณะกรรมการตรวจสอบของบริษัท มีขอบเขต หน้าที่ และความรับผิดชอบ
และรายงานต่อคณะกรรมการบริษัทดังนี้

  1) สอบทานให้บริษัทมีการรายงานทางการเงินอย่างถูกต้องและเพียงพอ

2) สอบทานให้บริษัทมีระบบการควบคุมภายใน (Internal Control)
และระบบการตรวจสอบภายใน (Internal Audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4) พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 2 ครั้ง

5) พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6) จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ
และต้องประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ)
  จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

  (ช)
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (charter)

  (ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7) ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

(ค) คณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทน ประกอบด้วยกรรมการจำนวน 3 ท่าน ณ วันที่ 31
ธันวาคม 2554 มีรายชื่อดังต่อไปนี้

  --------------------------------- ---------------------- ------------------------------------
  คณะกรรมการสรรหาและกำหนดค่าตอบแทน                          ตำแหน่ง

  1.นายราชัย                         วัฒนเกษม                ประธานกรรมการสรรหาและกำหนดค่าตอบแทน

  2.นายอดุลย์                         วินัยแพทย์                กรรมการสรรหาและกำหนดค่าตอบแทน

  3.นางสาวกนกวลี                     วิริยประไพกิจ             กรรมการสรรหาและกำหนดค่าตอบแทน
  --------------------------------- ---------------------- ------------------------------------

ขอบเขตอำนาจ และหน้าที่ของคณะกรรมการสรรหาและกำหนดค่าตอบแทนตามที่ได้ถูกกำหนดไว้ในกฎบัตร

1.  กำหนดวิธีการและหลักเกณฑ์การสรรหากรรมการบริษัท
    หรือผู้บริหารระดับสูงของบริษัทตั้งแต่ตำแหน่งกรรมการผู้จัดการขึ้นไปให้เป็นไปตามหลักธรรมาภิบาล

2.  ทำหน้าที่คัดเลือกบุคลากรที่สมควรได้รับการเสนอรายชื่อเป็นกรรมการใหม่หรือสรรหาผู้บริหารระดับสูงของบริษัท
    ตั้งแต่ตำแหน่งกรรมการผู้จัดการขึ้นไปเพื่อนำเสนอคณะกรรมการบริษัทให้ความเห็นชอบ

3.  กำหนดวิธีการและหลักเกณฑ์การจ่ายค่าตอบแทนและผลประโยชน์อื่น ๆ
    ให้แก่คณะกรรมการบริษัทและคณะกรรมการอื่น ๆ ที่คณะกรรมการบริษัทแต่งตั้ง
    ที่เป็นธรรมและสมเหตุสมผล และนำเสนอที่ประชุมผู้ถือหุ้นเพื่อพิจารณาอนุมัติ

4.  พิจารณาเสนอแนะกำหนดค่าตอบแทนและผลประโยชน์อื่นใด
    โดยคำนึงถึงหน้าที่และความรับผิดชอบของผู้บริหารระดับสูงตั้งแต่ตำแหน่งกรรมการผู้จัดการขึ้นไปตลอดจนพิจารณาหลักเกณฑ์และประเมินผลการปฏิบัติงาน
    เพื่อกำหนดผลตอบแทนการปฏิบัติงานประจำปี

5.  พิจารณาทบทวนโครงสร้าง หลักเกณฑ์ต่างๆเกี่ยวกับค่าตอบแทนตามข้อ 3) และข้อ 4)
    ให้เหมาะสมกับหน้าที่ความรับผิดชอบผลการดำเนินงานของบริษัท
    เพื่อให้สอดคล้องกับภาวะตลาดด้วย

6.  พิจารณางบประมาณเกี่ยวกับการขึ้นเงินเดือนและเงินรางวัลประจำปีตลอดจนผลประโยชน์

  อื่นใดของพนักงานบริษัท

  7) จัดทำรายงานปฏิบัติงานเสนอคณะกรรมการบริษัท อย่างน้อยปีละ 1 ครั้ง

  8) ปฏิบัติหน้าที่อื่นใดที่คณะกรรมการบริษัทมอบหมาย

นอกจากนี้คณะกรรมการสรรหาและกำหนดค่าตอบแทนได้กำหนดให้บริษัทจัดเตรียมข้อมูลสรุปเกี่ยวกับบริษัทเพื่อจัดการปฐมนิเทศให้กับกรรมการบริษัทที่เข้ารับตำแหน่งกรรมการบริษัทเป็นครั้งแรกโดยมีเอกสารประกอบการปฐมนิเทศดังนี้

  1. พระราชบัญญัติบริษัทมหาชนจำกัด

  2. พระราชบัญญัติหลักทรัพย์และตลาดหลักทรัพย์

  3. หนังสือรับรอง วัตถุประสงค์และข้อบังคับบริษัท

  4. นโยบายการกำกับดูแลกิจการที่ดี

  5. คู่มือกรรมการบริษัทจดทะเบียน

  6. โครงสร้างองค์กร

  7. ธุรกิจบริษัท

นอกจากนี้บริษัทได้จัดทำแผนการสืบทอดตำแหน่งของประธานเจ้าหน้าที่บริหารและกรรมการผู้จัดการ

จำนวนการเข้าประชุมคณะกรรมการสรรหาและกำหนดค่าตอบแทนในปี 2553 และปี 2554 มีดังนี้

  ----------------------------------- ------------ ----------------------------------------- ----------------------------------- -------
  รายชื่อกรรมการสรรหาและกำหนดค่าตอบแทน                ตำแหน่งในคณะกรรมการสรรหาและกำหนดค่าตอบแทน   การเข้าร่วมประชุม/การประชุมทั้งหมด(ครั้ง)   

                                                                                             ปี 2553                              ปี 2554

  1. นายราชัย                          วัฒนเกษม      ประธานกรรมการสรรหาและกำหนดค่าตอบแทน        3/3                                 6/6

  2. นายอดุลย์                          วินัยแพทย์      กรรมการสรรหาและกำหนดค่าตอบแทน              3/3                                 6/6

  3. นางสาวกนกวลี                      วิริยประไพกิจ   กรรมการสรรหาและกำหนดค่าตอบแทน              3/3                                 6/6
  ----------------------------------- ------------ ----------------------------------------- ----------------------------------- -------

(ง) คณะกรรมการบรรษัทภิบาล

จากการประชุมคณะกรรมการบริษัท ครั้งที่ 7/2553 เมื่อวันที่ 21 ธันวาคม 2553
ได้มีมติแต่งตั้งคณะกรรมการบรรษัทภิบาลซึ่งประกอบด้วยกรรมการและผู้บริหารจากส่วนงานต่างๆ
จำนวน 4 ท่าน มีรายชื่อดังต่อไปนี้

  --------------------- ------------------------- ------------------------------
  คณะกรรมการบรรษัทภิบาล                             ตำแหน่ง

  1. นายสุริย์             บัวคอม                     ประธานกรรมการบรรษัทภิบาล

  2. นางสุวรรณา          พุทธประสาท                 กรรมการบรรษัทภิบาล

  3. นายสมชาย           วรุณพันธุลักษณ์                กรรมการบรรษัทภิบาล

  4. นายกรศุทธิ์           ปิยัมบุตร                    กรรมการบรรษัทภิบาล
  --------------------- ------------------------- ------------------------------

ขอบเขตอำนาจ และหน้าที่ของคณะกรรมการบรรษัทภิบาล

  1) กำหนดและทบทวนนโยบาย ข้อกำหนด
  และวิธีปฏิบัติงานให้เป็นไปตามหลักการกำกับดูแลกิจการที่ดี

  2) กำหนดนโยบายและวางแผนเกี่ยวกับกิจกรรมที่เกี่ยวข้องกับความรับผิดชอบต่อสังคม

  3) ติดตามความคืบหน้าของแผนงานบรรษัทภิบาล และความรับผิดชอบต่อสังคม
  รวมทั้งให้ข้อแนะนำและการสนับสนุนที่จำเป็นแก่ผู้ที่ปฏิบัติงานเพื่อให้บรรลุแผนงาน

  4) ประเมินผลภายในด้วยเกณฑ์บรรษัทภิบาล เพื่อกำหนดประเด็นที่ควรปรับปรุง

  5) เป็นตัวแทนบริษัทในการสื่อสารและการดำเนินกิจกรรมด้านบรรษัทภิบาลทั้งกับผู้บริหาร
  พนักงานและหน่วยงานภายนอก

  6)
  ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการบรรษัทภิบาล

จำนวนการเข้าประชุมคณะกรรมการบรรษัทภิบาลในปี 2553 และปี 2554 มีดังนี้

  ----------------------- -------------- ----------------------------- ----------------------------------- -------
  รายชื่อกรรมการบรรษัทภิบาล                  ตำแหน่งในคณะกรรมการบรรษัทภิบาล   การเข้าร่วมประชุม/การประชุมทั้งหมด(ครั้ง)   

                                                                       ปี 2553                              ปี 2554

  1. นายสุริย์               บัวคอม          ประธานกรรมการบรรษัทภิบาล        -                                   4/4

  2. นางสุวรรณา            พุทธประสาท      กรรมการบรรษัทภิบาล              -                                   4/4

  3. นายสมชาย             วรุณพันธุลักษณ์     กรรมการบรรษัทภิบาล              -                                   4/4

  4. นายกรศุทธิ์             ปิยัมบุตร         กรรมการบรรษัทภิบาล              -                                   4/4
  ----------------------- -------------- ----------------------------- ----------------------------------- -------

(จ) คณะกรรมการบริหารความเสี่ยง

จาการประชุมคณะกรรมการบริษัท ครั้งที่ 7/2553 เมื่อวันที่ 21 ธันวาคม 2553
ได้มีมติแต่งตั้งคณะกรรมการบริหารความเสี่ยง ซึ่งประกอบด้วยผู้บริหารจากส่วนงานต่างๆ จำนวน 4
ท่าน มีรายชื่อดังต่อไปนี้

  ------------------------- ------------------------- -------------------------------
  คณะกรรมการบริหารความเสี่ยง                             ตำแหน่ง

  1. นายรัตน์                 พานิชพันธ์                   ประธานกรรมการบริหารความเสี่ยง

  2. นางสุวรรณา              พุทธประสาท                 กรรมการบริหารความเสี่ยง

  3. นายแสนผิน               สุขี                        กรรมการบริหารความเสี่ยง

  4. นายสมศักดิ์               จิรรุ่งเรืองวงศ์               กรรมการบริหารความเสี่ยง
  ------------------------- ------------------------- -------------------------------

ขอบเขตอำนาจ และหน้าที่ของคณะกรรมการบริหารความเสี่ยง

  1) กำหนดหลักเกณฑ์ นโยบาย และกระบวนการในการประเมิน
  และบริหารความเสี่ยงที่มีผลกระทบต่อบริษัท

  2) ประเมิน วิเคราะห์ความเสี่ยง จัดลำดับความเสี่ยง
  และกำหนดแนวทางและกลยุทธ์การบริหารความเสี่ยง
  เพื่อให้ความเสี่ยงอยู่ในระดับที่ยอมรับได้ภายใต้ต้นทุนที่เหมาะสม

  3) ติดตามและประเมินผลการบริหารความเสี่ยง
  และรายงานผลการประเมินความเสี่ยงต่อคณะกรรมการตรวจสอบ

  4)
  ดำเนินการตัดสินใจและให้คำแนะนำเกี่ยวกับปัญหาสำคัญที่เกิดขึ้นในกระบวนการบริหารความเสี่ยง

  (ฉ) คณะผู้บริหาร

  คณะผู้บริหารของบริษัท ณ วันที่ 31 ธันวาคม 2554 มีรายชื่อดังต่อไปนี้

  --------------------------------------------------------------------------
  รายชื่อคณะผู้บริหาร                      ตำแหน่ง
  ---------------- ------------------ --------------------------------------
  1. นายรัตน์        พานิชพันธ์            ประธานเจ้าหน้าที่บริหาร และกรรมการผู้จัดการ

  2. นายซวง        ชัยสุโรจน์            รองกรรมการผู้จัดการ

  3. นางสุวรรณา     พุทธประสาท          รองกรรมการผู้จัดการ

  4. นายประวิทย์     โชติวัฒนาพันธุ์         ผู้ช่วยกรรมการผู้จัดการอาวุโส

  5. นายแสนผิน      สุขี                 ผู้ช่วยกรรมการผู้จัดการ

  6. นายรวี         มงคลทวี             ผู้ช่วยกรรมการผู้จัดการ

  7. นายสมชาย      วรุณพันธุลักษณ์         ผู้อำนวยการอาวุโสฝ่ายบัญชีและการเงิน

  8. นายสมศักดิ์      จิรรุ่งเรืองวงศ์        ผู้อำนวยการอาวุโสฝ่ายบริหารการเงินและโอน
  --------------------------------------------------------------------------

2.  ค่าตอบแทนกรรมการและผู้บริหาร

(1) ค่าตอบแทนที่เป็นตัวเงิน

    - ค่าตอบแทนกรรมการ

ด้วยที่ประชุมสามัญผู้ถือหุ้นของบริษัทครั้งที่ 1/2554 เมื่อวันที่ 22 เมษายน 2554
ได้มีมติอนุมัติกำหนดค่าตอบแทนและค่าเบี้ยประชุมของคณะกรรมการชุดต่างๆ โดยมีรายละเอียดดังนี้

  ก. ค่าตอบแทนรายเดือน กรรมการบริษัทจะได้รับค่าตอบแทนเป็นรายเดือน
  ไม่ว่าจะมีการประชุมหรือไม่ มีรายละเอียดค่าตอบแทนรายเดือน ดังนี้

  1. ประธานกรรมการบริษัทได้รับค่าตอบแทน 45,000 บาท/เดือน

  2. กรรมการบริษัทได้รับค่าตอบแทน 30,000 บาท/เดือน

  ข. ค่าเบี้ยประชุมกรรมการ กรรมการแต่ละชุดที่เข้าร่วมการประชุมคณะกรรมการบริษัท
  คณะกรรมการตรวจสอบ คณะกรรมการสรรหาและกำหนดค่าตอบแทน
  และคณะกรรมการบรรษัทภิบาล มีรายละเอียดค่าเบี้ยประชุม ดังนี้

1.  ประธานกรรมการได้รับค่าเบี้ยประชุมจำนวน 30,000 บาท/ครั้ง
    ซึ่งหมายความรวมถึงประธานกรรมการในแต่ละชุด อันได้แก่ ประธานกรรมการบริษัท
    ประธานกรรมการตรวจสอบ ประธานกรรมการสรรหาและกำหนดค่าตอบแทน
    และประธานกรรมการบรรษัทภิบาล

2.  กรรมการ ได้รับค่าเบี้ยประชุมจำนวน 20,000 บาท/ครั้ง

สำหรับกรรมการที่เป็นผู้บริหารของบริษัท จะไม่ได้รับค่าเบี้ยเข้าประชุม ไม่ว่ากรณีใดๆ
และค่าเบี้ยประชุมของกรรมการที่เข้าร่วมประชุมคณะกรรมการแต่ละชุดจะจ่ายไม่เกิน 12
ครั้งต่อการประชุมแต่ละชุดต่อปี หากมีการประชุมเกินกว่า 12 ครั้ง ก็จะได้รับเบี้ยประชุมเพียง 12
ครั้งต่อชุดต่อปีเท่านั้น

ปี 2553 และปี 2554 บริษัทมีการจ่ายค่าตอบแทนกรรมการรวม 12 ท่านเป็นจำนวนเงิน 15.95
ล้านบาท และ 16.53 ล้านบาท โดยแบ่งเป็นค่าตอบแทนในรูปแบบต่างๆ ดังนี้

(หน่วย : พันบาท)

  -----------------------------------------------------------------------------------------------------------------------------------------
  รายชื่อ             ตำแหน่ง                                  ปี 2553                                  ปี 2554                       
  ----------------- --------------------------------------- ----------------- ---------- ---------- ----------------- ---------- ----------
                                                            ค่าตอบแทนรายเดือน   เบี้ยประชุม   โบนัส       ค่าตอบแทนรายเดือน   เบี้ยประชุม   โบนัส

  1. พลตำรวจเอกเภา  ประธานกรรมการ                           540.0             210.0      1,250.0    540.0             180.0      1,276.6
  สารสิน                                                                                                                          

  2. นายรัตน์ พานิชพันธ์ กรรมการ และประธานกรรมการบริหารความเสี่ยง   360.0             -          833.3      360.0             -          851.1

  3. นายอดุลย์        กรรมการอิสระ ประธานกรรมการตรวจสอบ        360.0             410.0      1,250.0    360.0             440.0      851.1
  วินัยแพทย์           และกรรมการสรรหาและกำหนดค่าตอบแทน                                                                              

  4. นายอนันต์        กรรมการ                                 360.0             100.0      833.3      360.0             140.0      851.1
  อัศวโภคิน                                                                                                                        

  5. นายอดิศร        กรรมการ                                 360.0             140.0      833.3      360.0             160.0      851.1
  ธนนันท์นราพูล                                                                                                                     

  6. นางสาวกนกวลี    กรรมการ และกรรมการสรรหาและกำหนดค่าตอบแทน 360.0             200.0      833.3      360.0             240.0      851.1
  วิริยประไพกิจ                                                                                                                     

  7. นายราชัย        กรรมการอิสระ                             360.0             320.0      833.3      360.0             430.0      851.1
  วัฒนเกษม           และประธานกรรมการสรรหาและกำหนดค่าตอบแทน                                                                        
                    และกรรมการตรวจสอบ                                                                                            

  8. นายสุริย์ บัวคอม * กรรมการอิสระ และประธานกรรมการบรรษัทภิบาล   210.0             80.0       -          360.0             280.0      496.5

  9. นายกฤษณ์        กรรมการอิสระ และกรรมการตรวจสอบ           360.0             260.0      833.3      360.0             280.0      851.1
  พันธ์รัตนมาลา                                                                                                                     

  10. นายจุมพล มีสุข** กรรมการ                                 -                 -          833.3      -                 -          -

  11. นายซวง        กรรมการ                                 360.0             -          833.3      360.0             -          851.1
  ชัยสุโรจน์                                                                                                                        

  12. นางสุวรรณา     กรรมการ กรรมการบรรษัทภิบาล                360.0             -          833.3      360.0             -          851.1
  พุทธประสาท         และกรรมการบริหารความเสี่ยง                                                                                      

  13. นายประวิทย์     กรรมการ                                 240.0             -          -          360.0             -          567.4
  โชติวัฒนาพันธุ์ **                                                                                                                  

  รวม                                                       4,230.0           1,720.0    10,000.0   4,500.0           2,150.0    10,000.0
  -----------------------------------------------------------------------------------------------------------------------------------------

หมายเหตุ * นายสุริย์ บัวคอม
ได้รับการอนุมัติและแต่งตั้งให้เป็นกรรมการอิสระของบริษัทจากการประชุมสามัญผู้ถือหุ้นประจำปี

2553ครั้งที่ 1/2553 เมื่อวันที่ 20 เมษายน 2553

  ** นายจุมพล มีสุข ดำรงตำแหน่งกรรมการได้ออกจากตำแหน่งตามวาระเมื่อวันที่ 1 พฤษภาคม
  2553 และที่ประชุมสามัญผู้ถือหุ้นประจำปี 2553 ครั้งที่ 1/2553 เมื่อวันที่ 20 เมษายน 2553
  ได้มีมติแต่งตั้งนายประวิทย์ โชติวัฒนาพันธุ์ ดำรงตำแหน่งกรรมการแทน

  - ค่าตอบแทนคณะผู้บริหาร

ค่าตอบแทนรวมของคณะผู้บริหารสี่รายแรกต่อจากกรรมการผู้จัดการลงมาและผู้บริหารรายที่สี่ทุกราย
ซึ่งรวมตั้งแต่ระดับผู้ช่วยกรรมการผู้จัดการขึ้นไป ในปี 2553 และปี 2554 มีจำนวน 6 ท่าน
เป็นจำนวนเงิน 56.0 ล้านบาท และ 49.6 ล้านบาท ตามลำดับ สรุปรายละเอียดได้ดังนี้

  ----------------------- -------------- ---------------- ----------------
  ประเภทค่าตอบแทน                         ปี 2553           ปี 2554

  เงินเดือน                                35.2             38.8

  โบนัส                                   18.9             8.7

  เงินสำรองเลี้ยงชีพ                         1.9              2.1

  รวม                                    56.0             49.6
  ----------------------- -------------- ---------------- ----------------

  (หน่วย :ล้านบาท)

  (ข) ค่าตอบแทนอื่นๆ

บริษัทและบริษัทย่อยได้จัดตั้งกองทุนสำรองเลี้ยงชีพพนักงาน
โดยพนักงานส่งเงินเข้าเป็นเงินสะสมของกองทุนโดยสมัครใจในอัตราร้อยละ 3- 6
ของเงินเดือนขณะเดียวกันบริษัทและบริษัทย่อยร่วมจ่ายเงินสมทบในอัตราร้อยละ 3- 6
ของเงินเดือนด้วย เงินกองทุนดังกล่าวจดทะเบียนบริหารโดยผู้จัดการกองทุนรับอนุญาตแห่งหนึ่ง
โดยปฎิบัติตามข้อกำหนดของพระราชบัญญัติกองทุนสำรองเลี้ยงชีพ พ.ศ. 2542

2.  การกำกับดูแลกิจการ

บริษัทให้ความสำคัญกับการกำกับดูแลกิจการที่ดี
โดยบริษัทได้ปฏิบัติตามหลักการของการกำกับดูแลกิจการที่ดี
ตามแนวทางของตลาดหลักทรัพย์แห่งประเทศไทย โดยมีรายละเอียดแต่ละหมวดดังนี้

  8.3.1 สิทธิของผู้ถือหุ้น และ

  8.3.2 การปฏิบัติต่อผู้ถือหุ้นโดยเท่าเทียมกัน

บริษัทมีนโยบายที่จะปฏิบัติต่อผู้ถือหุ้นให้ได้รับสิทธิ อย่างเท่าเทียมกันทุกเรื่องที่เป็นสิทธิอันพึงได้รับ
ไม่ว่าจะเป็น สิทธิในการได้รับใบหุ้น สิทธิการโอนหุ้น สิทธิในการรับทราบข้อมูลของบริษัท
สิทธิในการเข้าร่วมประชุมและลงคะแนนเสียงในที่ประชุมผู้ถือหุ้น ฯลฯ

บริษัทคำนึงถึงความสำคัญของผู้ถือหุ้นทุกรายด้วยความเสมอภาคและเท่าเทียมกัน
เพื่อเป็นการส่งเสริมการกำกับดูแลกิจการที่ดีและแสดงถึงการปฏิบัติต่อผู้ถือหุ้นอย่างเท่าเทียมกัน
บริษัทมีนโยบายที่จะให้สิทธิผู้ถือหุ้นมีส่วนร่วมในการประชุมสามัญผู้ถือหุ้นประจำปี 2554ดังนี้

  - เสนอเรื่องเพื่อบรรจุเป็นวาระการประชุมสามัญผู้ถือหุ้นประจำปี 2554
  ตามหลักเกณฑ์ที่บริษัทกำหนด

  - เสนอชื่อบุคคลเพื่อเข้ารับการเลือกตั้งกรรมการในการประชุมสามัญผู้ถือหุ้นประจำปี 2554
  ตามหลักเกณฑ์ที่บริษัทกำหนด

เมื่อวันที่ 25 พฤศจิกายน 2553
บริษัทได้เผยแพร่หนังสือถึงผู้ถือหุ้นผ่านระบบของตลาดหลักทรัพย์ฯเพื่อเปิดโอกาสให้ผู้ถือหุ้นสามารถเสนอวาระการประชุม
และ/หรือ รายชื่อกรรมการ ดังกล่าวข้างต้น อย่างไม่เป็นทางการ ทางโทรสารที่ 02-677-7003
และ E-mail address เลขานุการผู้บริหาร “supaphan@qh.co.th”
ก่อนส่งต้นฉบับแบบฟอร์มที่เกี่ยวข้องพร้อมแนบเอกสารหลักฐานประกอบที่เกี่ยวข้องอย่างครบถ้วนและสมบูรณ์ถึงเลขานุการบริษัทตั้งแต่วันที่
1 ธันวาคม 2553 ถึงวันที่ 31 ธันวาคม 2553

บริษัทได้จัดทำหนังสือเชิญประชุมสามัญผู้ถือหุ้นทั้งภาษาไทยและภาษาอังกฤษ โดยมีข้อเท็จจริง เหตุผล
ความเห็นกรรมการ และรายละเอียดประกอบแต่ละวาระอย่างชัดเจน
โดยวาระในการประชุมเป็นวาระที่มีความสำคัญกับผู้ถือหุ้น และได้ปฏิบัติตามที่กฎหมายได้กำหนดไว้
อาทิ เช่น
การพิจารณารับทราบผลการดำเนินงานในรอบปีของบริษัทการพิจารณาและอนุมัติแต่งตั้งกรรมการ
รวมทั้ง พิจารณาค่าตอบแทนและโบนัสกรรมการ โดยมีรายชื่อ ประวัติการศึกษา
ประวัติการทำงานของกรรมการและการพิจารณาอนุมัติแต่งตั้งผู้สอบบัญชีรับอนุญาต
โดยมีรายละเอียดเกี่ยวกับผู้สอบบัญชีรับอนุญาตความเป็นอิสระและการถือหุ้นของผู้สอบบัญชีรับอนุญาตของบริษัท
และค่าตอบแทนผู้สอบบัญชีรับอนุญาตฯลฯ

บริษัทมอบหมายให้ บริษัท ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของบริษัทเป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุม
เพื่อให้ผู้ถือหุ้นได้พิจารณาข้อมูลประกอบวาระต่างๆ ก่อนการประชุม
บริษัทได้อำนวยความสะดวกให้กับผู้ถือหุ้นที่ไม่สามารถเข้าร่วมประชุมด้วยตนเอง
โดยได้แนบแบบฟอร์มการมอบฉันทะไปพร้อมกับหนังสือเชิญประชุม
และให้คำแนะนำในการแสดงหลักฐานเพื่อเข้าร่วมประชุม
อย่างชัดเจนและไม่เป็นภาระของผู้ถือหุ้นในการเข้าร่วมประชุม

บริษัทได้เผยแพร่หนังสือเชิญประชุม และหนังสือมอบฉันทะ
พร้อมทั้งรายละเอียดประกอบแต่ละวาระการประชุม(ทั้งภาษาไทยและภาษาอังกฤษ)ผ่านเว็บไซด์ของบริษัท
”www.qh.co.th”ล่วงหน้าก่อนการประชุม
เพื่อให้ผู้ถือหุ้นได้มีโอกาสศึกษารายละเอียดก่อนการประชุม

ในปี 2554บริษัทได้มีการจัดประชุมสามัญผู้ถือหุ้น 1 ครั้ง เมื่อวันที่ 22 เมษายน 2554
บริษัทได้มอบหมายให้ บริษัทศูนย์รับฝากหลักทรัพย์ (ประเทศไทย) จำกัด
เป็นผู้จัดส่งหนังสือเชิญประชุมให้แก่ผู้ถือหุ้น ในวันที่
7 เมษายน 2554 พร้อมทั้ง
เผยแพร่หนังสือเชิญประชุมและรายละเอียดประกอบแต่ละวาระการประชุม(ทั้งภาษาไทยและภาษาอังกฤษ)
ผ่านเว็บไซด์ของบริษัท ”www.qh.co.th”ในวันเดียวกัน)
รวมทั้งบริษัทได้อำนวยความสะดวกให้กับผู้ถือหุ้นในการเข้าร่วมประชุมสามัญผู้ถือหุ้น
โดยการเลือกสถานที่ประชุมที่ผู้ถือหุ้นสามารถเดินทางมาร่วมประชุมโดยสะดวก คือ อาคารคิวเฮ้าส์
ลุมพินี ถ.สาทรใต้ ซึ่งติดกับสถานีรถไฟฟ้าใต้ดินลุมพินี

การประชุมสามัญผู้ถือหุ้นประจำปี 2554 มีกรรมการเข้าร่วมประชุมรวม 12 ท่าน จาก 12
ท่านประกอบด้วย กรรมการอิสระ 4 ท่านกรรมการที่เป็นผู้บริหาร 4
ท่านและกรรมการที่ไม่ได้เป็นผู้บริหาร 4 ท่าน
รวมทั้งได้เชิญผู้สอบบัญชีรับอนุญาตของบริษัทเข้าร่วมเป็นผู้สังเกตการณ์ในการประชุมสามัญผู้ถือหุ้น
โดยการประชุมดังกล่าวผู้ถือหุ้นทุกท่านที่เข้าร่วมประชุมมีสิทธิเท่าเทียมกันทุกประการ

การประชุมมีการจัดสรรเวลาในการประชุมตามวาระต่างๆอย่างเหมาะสม โดยไม่มีวาระอื่นเพิ่มเติม
นอกเหนือจากวาระตามหนังสือเชิญประชุมสามัญผู้ถือหุ้น
และส่งเสริมให้ผู้ถือหุ้นมีโอกาสแสดงความคิดเห็นและซักถามข้อสงสัยได้อย่างเต็มที่
ตลอดจนมีสิทธิออกเสียง 1 หุ้น ต่อ 1 เสียง ในการประชุมตามสิทธิที่ถือหุ้นอยู่
โดยมีการนับคะแนนเสียงด้วยระบบ bar code
และสรุปผลคะแนนเสียงในแต่ละวาระด้วยความโปร่งใสและถูกต้อง
ซึ่งแสดงผลบนจอภาพให้ทราบโดยทั่วกัน นอกจากนี้
ในวาระการเลือกตั้งกรรมการบริษัทได้มีการลงคะแนนเสียงเลือกกรรมการเป็นรายบุคคล

บริษัทได้จัดทำรายงานการประชุมสามัญผู้ถือหุ้นเสร็จภายใน 14 วัน
ซึ่งรายงานการประชุมมีการบันทึกรายละเอียดการประชุม มติที่ประชุมอย่างถูกต้องชัดเจน
และจัดให้ผู้ถือหุ้นสามารถตรวจดูได้ที่ “www.qh.co.th”

การดูแลเรื่องการใช้ข้อมูลภายใน

ตามรายละเอียดที่แสดงไว้แล้วในส่วนของการจัดการ หัวข้อ 9.4 การดูแลเรื่องการใช้ข้อมูลภายใน

การทำรายการเกี่ยวโยงกัน และความขัดแย้งทางผลประโยชน์

บริษัทมีนโยบายหลักว่าการดำเนินธุรกิจของบริษัท
จะเป็นไปตามมาตรฐานสูงสุดในการปฏิบัติงานโดยชอบด้วยกฎหมาย
กฎระเบียบที่เกี่ยวข้องรวมทั้งหลักจรรยาบรรณ

คณะกรรมการตรวจสอบมีการพิจารณารายการของกิจการที่เกี่ยวข้องกัน หรือเกี่ยวโยงกัน
อย่างสม่ำเสมอ
ให้มีเงื่อนไขการทำรายการโดยคำนึงถึงผลประโยชน์สูงสุดของบริษัทเป็นสำคัญเสมือนทำรายการกับบุคคลภายนอก
(arm’s length
basis)และควบคุมดูแลให้บริษัทปฏิบัติเรื่องรายการเกี่ยวโยงทั้งขั้นตอนการทำรายการและการเปิดเผยข้อมูลรายการเกี่ยวโยงให้ถูกต้องครบถ้วนตามข้อกำหนดของทางการ
ทุกประการ

นอกจากนี้ บริษัทได้พยายามจัดโครงสร้างการถือหุ้นระหว่างบริษัท บริษัทย่อย บริษัทร่วม
และบริษัทที่เกี่ยวข้อง เพื่อหลีกเลี่ยงความขัดแย้งทางผลประโยชน์ที่อาจเกิดขึ้น
และบริษัทได้จัดทำประกาศที่เกี่ยวข้องกับรายการได้มา / จำหน่ายสินทรัพย์ของบริษัท
และการทำรายการที่เกี่ยวโยงกัน
เพื่อให้พนักงานได้ทราบแนวทางการปฏิบัติที่ถูกต้องตามข้อกำหนดของทางการดังได้แสดงรายละเอียดรายการเกี่ยวโยงกันไว้แล้วในส่วนของข้อ
10 “รายการระหว่างกัน”

การรายงานการมีส่วนได้เสียของกรรมการ

ที่ประชุมคณะกรรมการบริษัทครั้งที่ 6/2552 เมื่อวันที่ 25 มิถุนายน 2552
คณะกรรมการได้อนุมัติหลักเกณฑ์และวิธีการรายงานการมีส่วนได้เสีย สำหรับ กรรมการ
และผู้บริหาร เปิดเผยข้อมูลส่วนได้เสียของตนเองและบุคคลที่เกี่ยวข้องต่อบริษัท
โดยมีหลักเกณฑ์และวิธีการรายงาน ดังนี้

1)
ให้กรรมการและผู้บริหารต้องรายงานให้บริษัททราบถึงการมีส่วนได้เสียของตนและหรือของบุคคลที่มีความเกี่ยวข้องตามแบบรายงานที่บริษัทกำหนด

2) ให้กรรมการและผู้บริหาร ต้องรายงาน ตามข้อ 1) เมื่อ

- ภายใน 30 วันเมื่อเข้ารับตำแหน่ง

- ภายใน 30 วันเมื่อมีการเปลี่ยนแปลงข้อมูลจากรายงานที่ได้เคยรายงานครั้งล่าสุด

3) ให้ผู้ที่รายงานตาม 1) ส่งรายงานมายัง เลขานุการบริษัท ภายใน 3
วันทำการนับแต่วันที่จัดทำรายงาน

4) ให้เลขานุการบริษัทจัดส่งสำเนารายงานการมีส่วนได้เสีย ตามข้อ 3)
ให้ประธานกรรมการและประธานกรรมการตรวจสอบทราบภายใน 7 วันทำการ
นับแต่วันที่บริษัทได้รับรายงานนั้น

  8.3.3 บทบาทของผู้มีส่วนได้เสีย

บริษัทคำนึงถึงผู้มีส่วนได้เสียในกลุ่มต่าง ๆ
โดยได้มีการกำหนดนโยบายเกี่ยวกับการปฏิบัติและความรับผิดชอบต่อผู้มีส่วนได้เสียในกลุ่มต่างๆ
ไว้ในนโยบายการกำกับดูแลกิจการของบริษัท โดยบริษัทมีการปฏิบัติต่อผู้มีส่วนได้เสียกลุ่มต่าง ๆ ดังนี้

  กลุ่มพนักงาน

บริษัทตระหนักดีว่าพนักงานเป็นปัจจัยหลักที่มีความสำคัญปัจจัยหนึ่ง
ที่จะส่งเสริมให้บริษัทประสบความสำเร็จและเติบโตก้าวไปข้างหน้า
บริษัทจึงมีนโยบายที่ส่งเสริมและสนับสนุนการพัฒนาบุคลากรทุกคนของบริษัทให้เป็นผู้มีความรู้และความสามารถ
รวมทั้ง ดูแลพนักงานด้วยความเสมอภาค เคารพในสิทธิมนุษยชน
สร้างสภาพแวดล้อมในการทำงานที่ดี มีความปลอดภัย จ่ายค่าผลตอบแทนและสวัสดิการที่เหมาะสม
และเป็นธรรมตามตำแหน่ง หน้าที่ และความรับผิดชอบตัวอย่างเช่น

ด้านสวัสดิการพนักงาน

-   บริษัทจัดให้มีสวัสดิการเครื่องแบบพนักงานสำหรับผู้ที่ปฏิบัติหน้าที่พนักงานต้อนรับหรือพนักงานขายที่ประจำอยู่ที่โครงการบ้าน
    โครงการอาคารสำนักงานให้เช่า และโครงการเซอร์วิส อะพาร์ตเมนต์ / โรงแรม

-   บริษัทจัดให้มีสวัสดิการเบิกค่ารักษาพยาบาลกรณีคนไข้นอกไม่เกิน 6,000 บาทต่อคนต่อปี

-   บริษัทจัดให้มีสวัสดิการกระเช้าเยี่ยมพนักงานกรณีเจ็บป่วยจากการปฏิบัติงาน และกรณีคลอดบุตร

-   บริษัทมีการจัดตั้งกองทุนสำรองเลี้ยงชีพ
    เพื่อเป็นขวัญและกำลังใจตอบแทนความตั้งใจในการปฏิบัติงานของพนักงาน

-   บริษัทได้จัดตั้งคณะกรรมการสวัสดิการ เพื่อดูแลเรื่องสวัสดิการและสุขภาพพนักงาน เช่น
    จัดให้มีห้องพยาบาลและมีพยาบาลวิชาชีพประจำ เพื่อให้คำปรึกษาคำแนะนำ
    และการปฐมพยาบาลในเบื้องต้นแก่พนักงานรวมทั้งมีสวัสดิการตรวจสุขภาพประจำปีของพนักงาน

-   บริษัทจัดให้มีการประกันชีวิต และอุบัติเหตุแบบกลุ่ม การประกันสุขภาพแบบกลุ่ม (กรณีคนไข้ใน)

-   บริษัทจัดให้มีระบบสวัสดิการอื่นๆที่รวมถึงครอบครัวพนักงาน เช่น
    สวัสดิการเงินช่วยเหลือพนักงานและครอบครัว(สามี ภรรยา บุตร)กรณีเสียชีวิต
    สวัสดิการทุนการศึกษาบุตรพนักงาน
    จัดหาสถานที่พักชั่วคราวให้แก่พนักงานหรือให้เงินช่วยเหลือพนักงานค่าที่พักอาศัยในสถานการณ์น้ำท่วมระหว่างเดือนตุลาคมถึงเดือนพฤศจิกายน
    2554 รวมทั้งให้เงินกู้ยืมซ่อมแซมบ้านแก่พนักงานกรณีที่บ้านถูกน้ำท่วมโดยไม่คิดดอกเบี้ย เป็นต้น

นอกจากนี้
บริษัทยังได้เปิดช่องทางการสื่อสารและรับข่าวสารข้อมูลต่างๆที่เกี่ยวกับผลประโยชน์ของพนักงานกฎและระเบียบต่างๆของบริษัท
โดยนำข้อมูลเหล่านี้แสดงไว้ในIntranetของบริษัทและกำหนดE-mail
addressให้แก่พนักงานแต่ละท่านเพื่อใช้เป็นช่องทางการสื่อสารทั้งบุคคลภายนอกและภายในบริษัทบริษัทมีการจัดทำวารสารสัมพันธ์ประจำทุกๆ
2 เดือน เพื่อแนะนำพนักงานเข้าใหม่
แจ้งข่าวสารและกิจกรรมต่างๆที่บริษัทได้ดำเนินการร่วมกับลูกค้า พนักงาน และคู่ค้า
รวมทั้งให้สาระและความรู้ด้านจัดการ การบริหาร และการเปลี่ยนแปลงที่สำคัญของบริษัท

เพื่อให้ทราบถึงปัญหาและอุปสรรคในการปฏิบัติงานของพนักงานและองค์กร
บริษัทยังได้เปิดโอกาสให้พนักงานจัดทำเป็นหนังสือ เพื่อแจ้งข้อเท็จจริง ปัญหาที่เกิดขึ้น
และข้อเสนอแนะของพนักงานหรือเรื่องการร้องทุกข์ต่างๆ
โดยนำไปใส่กล่องรับฟังความคิดเห็นรวมทั้งได้มีการจัดทำแบบสำรวจความพึงพอใจของพนักงานด้านรายได้และสวัสดิการด้านต่างๆที่พนักงานได้รับ
ด้านการบริหารและจัดการทรัพยากรบุคคลความพึงพอใจต่อผู้บังคับบัญชา ความคิดเห็นเกี่ยวกับงาน
เป็นต้น โดยข้อมูลและข้อเสนอแนะที่ได้รับทั้งหมด จะได้รับการพิจารณาอย่างจริงจัง
จากคณะกรรมการจัดการ เพื่อที่จะกำหนดแนวทางแก้ไขและปรับปรุงให้เกิดประโยชน์สูงสุดแก่ทุกฝ่าย

ด้านการฝึกอบรมและพัฒนาพนักงาน

เพื่อการพัฒนาและเติบโตอย่างยั่งยืนและต่อเนื่องของบริษัท บริษัทมีนโยบายในการพัฒนาบุคลากร
โดยกำหนดให้สำนักสวัสดิการ เงินเดือน และฝึกอบรม จัดหลักสูตร และแนวทางการพัฒนาความรู้
ความสามารถ และทักษะต่างๆ ที่เหมาะสมให้แก่พนักงานแต่ละระดับชั้น
เพื่อให้มั่นใจว่าบุคลากรของบริษัท มีความรู้ ความสามารถอย่างเพียงพอในการปฏิบัติงาน
และสามารถแข่งขันกับผู้ประกอบการในตลาดได้อย่างมีประสิทธิผลและประสิทธิภาพ

โดยบริษัทได้กำหนดหลักสูตรหลัก(Core course)เพื่อให้พนักงานในระดับชั้นต่าง ๆ
ของบริษัทเข้าอบรมตามหลักสูตรหลักที่กำหนดไว้ ตัวอย่าง เช่น

-   การปฐมนิเทศพนักงานใหม่ เพื่อให้พนักงานใหม่ทุกรายได้รับทราบนโยบาย ข้อบังคับ กฎ
    ระเบียบ โครงสร้างธุรกิจของบริษัท และข้อมูลเกี่ยวกับการปฏิบัติงานในสายงานของตนเอง
    รวมถึงสวัสดิการและผลประโยชน์ต่างๆที่พนักงานจะได้รับจากบริษัท

-   หลักสูตรการจัดการข้อร้องเรียนของลูกค้า
    อบรมให้กับพนักงานในระดับปฏิบัติการทุกสายงานที่ต้องติดต่อโดยตรงกับลูกค้า
    เพื่อให้พนักงานสามารถจัดการ และแก้ไข ข้อร้องเรียนของลูกค้า
    โดยให้พนักงานมีส่วนร่วมในการคิด การปฏิบัติการการแสดงความคิดเห็น
    รวมทั้งการตอบสนองความต้องการและความพึงพอใจของลูกค้า
    ทั้งนี้เพื่อให้เกิดประโยชน์สูงสุดต่อลูกค้าและบริษัท
    และสามารถนำไปประยุกต์ใช้ได้กับการทำงานจริงได้อย่างมีประสิทธิภาพและก่อให้เกิดประสิทธิผลนอกจากนี้ยังมีหลักสูตรการพัฒนาความฉลาดทางอารมณ์เพื่อการทำงานเบื้องต้น
    รวมถึงการบริการที่มีคุณภาพเบื้องต้น

-   หลักสูตรการพัฒนาทีมงานระดับต้นและระดับสูง
    เพื่อให้พนักงานพัฒนาศักยภาพในการทำงานร่วมกันเป็นทีมอย่างมีประสิทธิภาพได้แก่
    การพัฒนาความฉลาดทางอารมณ์เพื่อการทำงาน

-   หลักสูตรทักษะผู้บริหารระดับต้นและระดับกลาง
    เพื่อพัฒนาภาวะผู้นำของพนักงานให้มีศักยภาพสูงขึ้น
    และสามารถนำศักยภาพของตนที่มีอยู่มาใช้ได้อย่างเต็มที่
    รวมถึงการจัดอบรมเพื่อเสริมทักษะเฉพาะด้านให้กับพนักงานในระดับบังคับบัญชา
    ได้แก่ทักษะผู้บริหารระดับต้น ทักษะการพัฒนาตนเอง ทักษะการประสานงาน ทักษะการสอนงาน
    ทักษะการมอบหมายและการติดตามงานการควบคุมคุณภาพ
    การพัฒนาความฉลาดทางอารมณ์เพื่อการบริหารที่มีประสิทธิภาพ ศิลปะการแก้ปัญหาและตัดสินใจ
    เพื่อช่วยให้หัวหน้างานในแต่ละระดับสามารถบริหารศักยภาพของพนักงานในบังคับบัญชาได้อย่างมีประสิทธิภาพ
    และเกิดประสิทธิผลสูงสุดอีกด้วย

ด้านการให้ความรู้และฝึกอบรมพนักงานในเรื่องสิ่งแวดล้อมและการใช้ทรัพยากรอย่างมีประสิทธิภาพ

บริษัทสนับสนุนให้มีการจัดทำกิจกรรม 5 สอย่างต่อเนื่อง เพื่อเป็นการเสริมสร้างสุขลักษณะ
และการสร้างสุขนิสัยในสถานที่ทำงาน โดยเป็นการเพิ่มประสิทธิภาพในการปฏิบัติงาน ด้านการผลิต
และการบริการ
รวมทั้งส่งเสริมให้เกิดสภาพแวดล้อมที่ดีในสถานที่ทำงานและการใช้ทรัพยากรอย่างมีประสิทธิภาพ
โดยมีการจัดอบรมให้ความรู้กับพนักงานก่อนที่จะลงมือปฏิบัติ และจัดให้มีการตรวจ ติดตาม
และประเมินผล ทุกปี ๆ ละ 2 ครั้ง รวมถึงการพัฒนากิจกรรมอย่างต่อเนื่อง ทั้งนี้
เพื่อปรับปรุงสภาพแวดล้อม และลดปริมาณขยะด้วยการนำกระดาษที่ใช้แล้ว 1 หน้ากลับมาใช้หน้าที่ 2
การนำแฟ้มที่ใช้แล้วกลับมาใช้ใหม่ รวมทั้งมีการรณรงค์ปิดไฟฟ้าระหว่างช่วงพักเที่ยง
หรือเลิกใช้แล้วในระหว่างวัน รวมถึงการดูแลปรับปรุงอุปกรณ์ต่างๆให้อยู่ในสภาพพร้อมใช้ปฏิบัติงาน
เพื่อสร้างความปลอดภัยและสภาพแวดล้อมที่ดีในสถานที่ทำงาน รวมทั้ง
เป็นการพัฒนาคุณภาพและประสิทธิภาพในการทำงานของพนักงานทั่วทั้งองค์กร

นอกจากนั้น บริษัทยังมอบแหวนที่ระลึกที่บริษัทจัดทำขึ้นให้แก่พนักงานที่ร่วมงานกับบริษัทเป็นระยะเวลา
10 ปี และ 20 ปี
เพื่อเป็นการขอบคุณและยกย่องพนักงานที่ได้อุทิศแรงกายและแรงใจให้แก่บริษัทตลอดมา

กลุ่มลูกค้า

บริษัทมีการกำหนดแนวทางในการปฏิบัติต่อลูกค้าในจรรยาบรรณของบริษัทซึ่งสามารถดูได้ที่
“www.qh.co.th” และบริษัทได้ปฏิบัติอย่างเคร่งครัดและเอาใจใส่รับผิดชอบต่อลูกค้า
ด้วยการผลิตสินค้าและให้บริการที่มีคุณภาพ ภายใต้นโยบาย “ บ้าน 5 คุณภาพ” (อันได้แก่
ออกแบบสวยล้ำสมัย วัสดุเยี่ยม สังคมดี ความปลอดภัยสูง และบริการอย่างจริงใจและซื่อสัตย์)
ทั้งนี้คุณภาพของสินค้าจะขึ้นอยู่กับระดับราคาของสินค้าที่ขายโดยบริษัทได้ประกาศต่อสาธารณะ
และบริษัทได้ยึดมั่นนโยบายนี้อย่างเคร่งครัดเสมอมาและในปี
2554บริษัทได้ดำเนินการกิจกรรมต่างๆแยกตามประเภทธุรกิจ ได้ดังนี้

ธุรกิจขายบ้านและที่ดิน

-   บริษัทมีนโยบายสร้างสังคมที่ดี สังคมมีคุณภาพ เพื่อให้ทุกครอบครัวที่อยู่กับเรา มีความสุข
    บริษัทและบริษัทในเครือจึงได้จัดกิจกรรมมากมาย โดยเน้นความบันเทิงเชิงสร้างสรรค์
    เป็นการใช้เวลาว่างให้เป็นประโยชน์ สนับสนุนความสัมพันธ์ระหว่างครอบครัว
    และเปิดโอกาสให้เพื่อนบ้านได้ทำความรู้จักกัน โดยคัดสรรกิจกรรมที่เหมาะสมกับโครงการนั้น
    ๆ เช่น วอล์คแรลลี่ กิจกรรมการเขียนภาพศิลปะ การเพนต์เสื้อ การจัดดอกไม้
    การจัดสวนถาด ประดิษฐ์กรอบรูป รวมถึงงานฝีมือในรูปแบบอื่นๆ ซึ่งกิจกรรมต่าง ๆ
    เหล่านี้จะจัดปีละ 2 ครั้ง เช่น

1.  โครงการลัดดารมย์ ราชพฤกษ์ ปิ่นเกล้า บริษัทได้จัดงาน “นิทรรศน์รัตนโกสินทร์
    คุณค่าแห่งยุคสมัย สัมผัสได้ในหนึ่งวัน” เป็นการจัดกิจกรรมที่มีคุณค่านอกสถานที่
    เพื่อให้รำลึกถึงวัฒนธรรมที่มีคุณค่าของไทย

2.  โครงการ วรารมย์ พหลโยธิน สายไหม และคาซ่า แกรนด์ เอกมัยรามอินทรา
    บริษัทและบริษัทย่อยได้จัดกิจกรรม “ทำบุญไหว้พระ 9 วัด ที่ จังหวัดพระนครศรีอยุธยา
    เพื่อพาลูกบ้านทำบุญและเป็นศิริมงคล

3.  โครงการคาซ่าวิลล์ วัชรพล สุขาภิบาล 5 บริษัทย่อยได้จัดกิจกรรมพาชมภาพยนต์เรื่อง
    แฮรีพอทเตอร์ เพื่อสร้างความบันเทิงและให้ลูกบ้านมีปฏิสัมพันธ์ระหว่างกันมากขึ้น

-   ในปี 2554
    บริษัทและบริษัทย่อยได้ช่วยประสานงานและร่วมดำเนินการจัดตั้งนิติบุคคลหมู่บ้านจัดสรรสำหรับโครงการบ้านที่ได้ปิดโครงการแล้วจำนวน
    11 โครงการ
    และส่งมอบสาธารณูปโภคส่วนกลางพร้อมให้การสนับสนุนทางการเงินและทรัพย์สินบางส่วนให้แก่นิติบุคคลหมู่บ้านจัดสรรจำนวน
    12 โครงการ

-   บริษัทและบริษัทย่อยได้จัดกิจกรรมสร้างความสัมพันธ์อันดีระหว่างบริษัท ร้านค้าต่างๆ
    และผู้รับเหมาก่อสร้างกับลูกค้า จำนวน 6 โครงการ ทั้งนี้เพื่อให้ผู้เชี่ยวชาญจากบริษัท
    เจ้าของผลิตภัณฑ์ต่างๆ ได้ให้คำแนะนำ และตอบข้อสงสัย
    ปัญหาเกี่ยวกับการใช้งานอุปกรณ์ประจำบ้าน
    รวมทั้งแจกเอกสารเพื่อให้คำแนะนำและการดูแลรักษาบ้าน เช่น คู่มือการบำรุงรักษาบ้าน
    เป็นต้น

-   ในไตรมาส 4 ของปี 2554
    พื้นที่ภาคกลางหลายจังหวัดของประเทศไทยประสบมหาอุทกภัยอย่างรุนแรง
    รวมทั้งจังหวัดใกล้เคียงกรุงเทพมหานครและกรุงเพมหานครด้วยส่งผลให้โครงการบ้านหลายโครงการที่ตั้งอยู่ในเขตพื้นที่น้ำท่วมถูกน้ำท่วม
    เหตุการณ์ในครั้งนี้
    บริษัทและบริษัทย่อยได้จัดตั้งศูนย์ให้ความช่วยเหลือลูกบ้านที่ประสบอุทกภัยเพื่อรับแจ้งปัญหาน้ำท่วมต่างๆของลูกบ้าน
    รวมทั้งบริษัทและบริษัทย่อยได้ส่งพนักงานไปประจำที่โครงการ
    เพื่อหาแนวทางป้องกันน้ำท่วมโครงการและให้ความช่วยเหลือลูกบ้านที่ประสบอุทกภัย
    ในการดำเนินการดังกล่าวบริษัทและบริษัทย่อยได้จัดส่งวัสดุและสิ่งของจำเป็นสำหรับการป้องการน้ำท่วมและช่วยเหลือลูกบ้าน
    ได้แก่ กระสอบทราย เครื่องสูบน้ำ รถบรรทุก เรือ เครื่องอุปโภคบริโภค
    และอื่นๆที่จำเป็นตามสถานการณ์ของโครงการบ้านนั้นๆ รวมถึงการฟื้นฟูโครงการหลังน้ำท่วม

  ธุรกิจอาคารพักอาศัยให้เช่า(ธุรกิจเซอร์วิส อะพาร์ตเมนต์/โรงแรม)

บริษัทได้จัดงานและกิจกรรมลูกค้าสัมพันธ์ต่างๆเป็นประจำทุกเดือนและตามเทศกาลต่างๆทุกโครงการ
เพื่อเป็นการสร้างความสัมพันธ์ที่ดีระหว่างบริษัทกับลูกค้า ตัวอย่างเช่น

-   โครงการแกรนด์ เซนเตอร์ พอยต์ โฮเทล แอนด์ เรซิเดนซ์ ราชดำริ
    ได้จัดกิจกรรมโยคะสำหรับลูกค้าจำนวน 12 ท่านที่ให้ความสนใจ เมื่อวันเสาร์ที่ 18 มิถุนายน
    2554 โดยแผนก Health Club

-   โครงการเซนเตอร์ พอยต์ สุขุมวิท-ทองหล่อ ได้จัดกิจกรรม "Shaved Ice & Fruits
    Topping" เมื่อวันอาทิตย์ที่ 22 พฤษภาคม 2554 ที่บริเวณล๊อบบี้ของโครงการ
    ด้วยเมนูน้ำแข็งใสคลายร้อน 6 รสด้วยกัน โดยมีลูกค้าให้ความสนใจเข้าร่วมกิจกรรมจำนวน
    40 ท่าน

-   โครงการเซ็นเตอร์พอยต์ สุขุมวิท-ทองหล่อ ได้จัดกิจกรรมขนมหวานไทยต่างๆ เมื่อวันที่ 18
    กันยายน 2554 โดยมีลูกค้าให้ความสนใจเข้าร่วมกิจกรรมจำนวน 50 ท่าน

  ธุรกิจอาคารสำนักงานให้เช่า

บริษัทมีการจัดงานและกิจกรรมต่างๆตามความเหมาะสมของประเภทธุรกิจและสถานที่
เพื่อเป็นการสร้างความสัมพันธ์ที่ดีระหว่างบริษัทกับลูกค้า ตัวอย่างเช่น

-   การจัดงานทำบุญตักบาตร เนื่องในวันขึ้นปีใหม่ของทุกปี
    บริษัทได้เรียนเชิญลูกค้าของบริษัทร่วมกันทำบุญตักบาตรและฟังเทศน์ทุกอาคาร เป็นประจำทุกปี

-   การจัดงานเทศกาลสงกรานต์ โดยบริษัทได้จัดเตรียมสถานที่และอัญเชิญพระพุทธรูป
    เพื่อให้ลูกค้าในอาคารได้สรงน้ำพระ เพื่อเป็นสิริมงคลขึ้นเป็นประจำทุกปี

-   ฝ่ายบริหารอาคาร Q.House Lumpini ร่วมกับศูนย์บริจาคโลหิตแห่งประเทศไทย
    สภากาชาดไทย ได้จัดกิจกรรมบริจาคโลหิต
    ภายใต้ชื่อ“โครงการประชาชนชาวไทยทำความดีบริจาคโลหิตถวายพ่อของแผ่นดิน
    เฉลิมพระเกียรติพระบาทสมเด็จพระเจ้าอยู่หัวภูมิพลอดุยเดชฯเฉลิมพระชนมพรรษา 84
    พรรษา” โดยเรียนเชิญลูกค้าและพนักงานคิวเฮ้าส์ ร่วมกันบริจาคโลหิตประจำปี 2554
    ซึ่งมีการจัดทุกไตรมาส รวมทั้งสิ้น 4 ครั้ง ณ ห้องสาทร 1 – 2  ชั้น 4  อาคารคิวเฮ้าส์
    ลุมพินี

ในกรณีที่ลูกค้าในโครงการบ้านมีข้อร้องเรียนที่เกี่ยวกับบ้าน
หรือมีเหตุฉุกเฉินเร่งด่วนเกี่ยวกับปัญหาด้านไฟฟ้า ประปา ระบบแอร์ และอื่นๆ
บริษัทได้จัดให้มีทีมงานรับร้องเรียนและให้บริการซ่อมแซม แก้ไขเร่งด่วนตลอดตั้งแต่เวลา
8.00-24.00 น. ซึ่งสามารถติดต่อได้โดยตรง ที่สำนักงานบริการหลังการขาย ณ โครงการ
และทางโทรศัพท์หมายเลข 0-2917-7980 ในเวลาทำการ และอีเมล์ info@qh.co.th

ส่วนโครงการอาคารสำนักงานให้เช่าหรือโครงการอาคารที่พักอาศัยให้เช่า
ลูกค้าสามารถติดต่อกับผู้จัดการอาคารหรือผู้ที่รับผิดชอบในอาคารนั้นๆได้โดยตรง

กลุ่มคู่ค้า

บริษัทและบริษัทย่อยยึดมั่นในการดำเนินธุรกิจกับคู่ค้าอย่างซื่อสัตย์ โปร่งใส
และเสมอภาคบนพื้นฐานของการแข่งขันที่เป็นธรรม เพื่อก่อให้เกิดผลประโยชน์สูงสุดร่วมกัน
โดยคู่ค้าดังกล่าวต้องไม่นำมาซึ่งความเสื่อมเสียต่อชื่อเสียงของบริษัท ไม่ขัดต่อกฎหมาย ศีลธรรม
จรรยา วัฒนธรรม และประเพณีอันดีมีการซื้อสินค้า
และมีขั้นตอนการดำเนินงานที่สามารถตรวจสอบได้
รวมถึงการปฏิบัติตามสัญญาต่อคู่ค้าอย่างเคร่งครัดนอกจากนี้ บริษัทได้นำระบบ Supply Chain
ใช้ในการสั่งซื้อสินค้า เพื่อลดขั้นตอน ลดเวลา
และเอกสารต่างๆในการติดต่อระหว่างคู่ค้าและบริษัทเพื่อลดค่าใช้จ่ายและคู่ค้าสามารถจัดเตรียมสินค้าได้ทันตามกำหนดระยะเวลาที่ตกลงกัน

นอกจากนี้ บริษัทยังให้ความช่วยเหลือตามความเหมาะสมแก่คู่ค้า เช่น
บริษัทดำเนินการปรับขึ้นราคารับเหมาก่อสร้างหรือให้เงินช่วยเหลือแก่ผู้รับเหมาก่อสร้าง
เมื่อต้นทุนค่าก่อสร้างมีการปรับราคาสูงขึ้นถึงแม้ว่าได้มีการกำหนดราคาที่แน่นอนไว้ในสัญญาแล้วก็ตามและรอบปีที่ผ่านมาบริษัทไม่เคยชำระค่าสินค้าเลยวันครบกำหนดชำระสินค้า
เว้นแต่คู่ค้ามิได้ปฏิบัติตามเงื่อนไขหรือผิดเงื่อนไขที่ตกลงกันไว้รวมทั้ง บริษัทยังได้มีการจัดงานเลี้ยง
เพื่อขอบคุณแก่ผู้รับเหมาก่อสร้างบ้านที่ให้การสนับสนุน และช่วยเหลือบริษัทด้วยดีตลอดมา
เพื่อเป็นการสร้างสานสัมพันธ์ที่ดีต่อกันด้วยบริษัทตระหนักดีว่าคู่ค้าเป็นปัจจัยหนึ่งที่มีส่วนสำคัญในการสนับสนุนให้บริษัทสามารถผลิตสินค้าและให้บริการแก่ลูกค้าอย่างมีคุณภาพด้วยราคาที่ยุติธรรม

กลุ่มธนาคาร สถาบันการเงิน ผู้ถือหุ้นกู้ และเจ้าหนี้เงินกู้ยืม

บริษัทได้ยึดมั่นในการปฏิบัติต่อธนาคาร สถาบันการเงิน ผู้ถือหุ้นกู้
และเจ้าหนี้เงินกู้ยืมด้วยความซื่อสัตย์และชำระคืนเงินกู้ยืมและดอกเบี้ยจ่ายตรงตามกำหนดเวลา
รวมทั้งปฏิบัติตามเงื่อนไขต่างๆที่ระบุในสัญญาเงินกู้ยืมและข้อตกลงต่างๆอย่างเคร่งครัดกรณีที่มีเหตุการณ์ที่อาจจะส่งผลต่อธนาคาร
สถาบันการเงิน และเจ้าหนี้เงินกู้ยืมของบริษัท
หรือบริษัทไม่สามารถปฏิบัติตามเงื่อนไขที่ระบุในสัญญาเงินกู้ยืมได้
บริษัทจะจัดทำหนังสือชี้แจงและส่งให้ธนาคาร สถาบันการเงิน
ผู้ถือหุ้นกู้และเจ้าหนี้เงินกู้ยืมเป็นการล่วงหน้า และหารือตกลงแก้ไขปัญหาร่วมกันทุกครั้ง นอกจากนี้
บริษัทได้ปฏิบัติตามนโยบายการกำกับดูแลกิจการที่ดี อาทิเช่น

  - ปฏิบัติตามข้อตกลงที่มีต่อคู่ค้าและเจ้าหนี้ กรณีที่ไม่สามารถปฏิบัติตามข้อตกลงได้
  บริษัทได้ดำเนินการเจรจากับคู่ค้า และเจ้าหนี้เป็นการล่วงหน้า เพื่อร่วมกันหาแนวทางแก้ไข
  และป้องกันไม่ให้เกิดความเสียหาย

  - ให้ข้อมูลทางการเงินที่ถูกต้อง ครบถ้วนตามความเป็นจริง

  - ไม่เรียก ไม่รับ หรือไม่ให้ผลประโยชน์ใดๆที่ไม่สุจริตกับเจ้าหนี้

  - ไม่นำเงินที่ได้จากการกู้ยืมไปใช้ในทางที่ขัดกับวัตถุประสงค์ในข้อตกลงที่ทำกับผู้ให้กู้ยืมเงิน

ทั้งนี้ ในรอบ 3 ปีที่ผ่านมาบริษัทไม่เคยมีปัญหาในการผิดนัดชำระหนี้แต่อย่างใด

สังคมชุมชนและสิ่งแวดล้อม

บริษัทให้การสนับสนุนกิจกรรมอันเป็นคุณประโยชน์ต่อสังคมชุมชนและสิ่งแวดล้อมมาโดยตลอด
ตามโอกาสที่เหมาะสม โดยในปี 2554
บริษัทได้ร่วมบริจาคเงินช่วยเหลือผู้ประสบอุทกภัยผ่านสภากาชาดไทย
บริจาคให้มูลนิธิเกื้อดรุณเพื่อเงินช่วยเหลือเด็กติดเชื้อเอดส์
มอบเงินสนับสนุนมูลนิธิป้องกันและปราบปรามยาเสพติดและบริจาคเงินให้แก่วัดต่างๆ
เพื่อนำไปใช้ทนุบำรุงพุทธศาสนา เป็นต้น

นอกจากนี้
บริษัทยังมีนโยบายส่งเสริมและปลูกฝังจิตสำนึกพนักงานให้มีส่วนร่วมในการรับผิดชอบต่อสังคม ชุมชน
สิ่งแวดล้อม และตามรายละเอียดที่กล่าวไว้แล้วในข้อ 4.3 “การจัดหาผลิตภัณฑ์หรือบริการ” ข้อย่อย
(ข) ผลกระทบต่อสิ่งแวดล้อม ดังนี้

1.  บริษัทมีนโยบายที่จะไม่กระทำการใดๆ ที่จะมีผลเสียหายต่อชื่อเสียงของประเทศ
    ทรัพยากรธรรมชาติ และสิ่งแวดล้อม

2.  บริษัทจะไม่ให้ความร่วมมือหรือสนับสนุนบุคคลใดๆ ที่ทำธุรกิจผิดกฎหมาย หรือเป็นภัยต่อสังคม
    และความมั่นคงของประเทศ

3.  บริษัทปลูกฝังจิตสำนึกความรับผิดชอบต่อชุมชน และสังคมส่วนรวมให้เกิดขึ้นในบริษัท
    และพนักงานทุกระดับอย่างต่อเนื่อง

4.  บริษัทดำเนินการหรือควบคุมให้มีการปฏิบัติอย่างเคร่งครัดตามกฎหมายที่เกี่ยวข้อง

5.  บริษัทได้ตระหนักถึงความรับผิดชอบที่มีต่อสังคมและสิ่งแวดล้อม เช่น

    -   โครงการอาคารสำนักงานให้เช่าและโครงการเซอร์วิส อะพาร์ตเมนต์
        ได้ให้ความร่วมมือในการอนุรักษ์พลังงาน
        โดยการติดตั้งเครื่องปรับอากาศใหม่เพื่อทดแทนเครื่องปรับอากาศเก่าทุกคราวที่ตรวจพบว่ามีการใช้พลังงานมากกว่าค่าการใช้พลังงานมาตรฐาน
        และมีการตรวจสอบคุณภาพน้ำใช้แล้วของอาคารก่อนปล่อยน้ำทิ้งสู่ท่อของกทม.เป็นต้น

    -   โครงการบ้าน Q.House Avenue พระราม 5
        มีส่วนช่วยลดภาวะโลกร้อนโดยการติดตั้งท่อระบายก๊าซชีวภาพที่ถังบำบัดทุกใบของบ้านทุกหลังในโครงการ
        เพื่อลดปริมาณก๊าซมีเทนที่ปล่อยสู่ชั้นบรรยากาศ นอกจากนี้ ยังจัดให้มีระบบดักละอองน้ำ
        (Aerosol)
        ที่ระบบบำบัดน้ำเสียส่วนกลางเพื่อดักละอองน้ำจากการฟุ้งกระจายในบ่อเติมอากาศ
        โดยการหมุนเวียนอากาศจากถังเติมอากาศเข้าสู่ถังดักละออง
        เพื่อลดการปนเปื้อนของสารที่ลอยปะปนในอากาศเป็นต้น

    -   โครงการบ้าน คาซ่าวิลล์ ราชพฤกษ์-แจ้งวัฒนะ
        ได้ดำเนินการทดลองติดตั้งระบบนำน้ำจากกระบวนการบำบัดน้ำเสียของโครงการ กลับมา
        Recycle ด้วยกระบวนการกรองทราย (Sand Filter) และกรองคาร์บอน (Carbon
        Filter) ซึ่งน้ำที่ผ่านการ
        Recycleจะนำไปใช้รดน้ำต้นไม้ในสวนสาธารณะทั้งนี้หากการทดลองดังกล่าวได้ผลเป็นที่น่าพอใจ
        บริษัทจะนำไปพัฒนาเพื่อใช้ในโครงการอื่นต่อไป

  การเคารพสิทธิมนุษยชน

เนื่องจากปัญหาสิทธิมนุษยชนในปัจจุบันมีความรุนแรงและมีผลกระทบต่อสังคม
รวมถึงกระทบกับเสรีภาพในการประกอบอาชีพของบุคคล และในการดำเนินธุรกิจ
บริษัทจึงมีนโยบายต่อต้านการกระทำอันเป็นการละเมิดสิทธิมนุษยชน
เพื่อให้สอดคล้องกับสังคมซึ่งเป็นสังคมระบบนิติรัฐ
ประชาชนมีสิทธิเสรีภาพภายใต้ข้อกำหนดของกฎหมาย ซึ่งมีแนวปฏิบัติ คือ

  1. บริษัทจะไม่กระทำการใดอันเป็นการเพิกเฉยต่อสิทธิมนุษยชนดังกล่าว
  และไม่กระทำการอันเป็นการกีดกัน หรือเลือกปฏิบัติกับบุคคลอันเนื่องมาจาก เพศ เชื้อชาติ
  ศาสนา สถานะของบุคคล ฐานะทางเศรษฐกิจหรือสังคม
  และจะนำหลักเกณฑ์ดังกล่าวมาใช้ในการจ้างงาน การมอบหมายงาน การเลื่อนตำแหน่ง
  การให้ผลตอบแทนในการทำงาน รวมถึงเงื่อนไขการจ้างงาน

  2. ต่อต้านการกระทำใดอันเป็นการแสวงหาผลประโยชน์จากการค้ามนุษย์
  การใช้แรงงานเด็กซึ่งมีอายุต่ำกว่าเกณฑ์ที่กฎหมายแรงงานกำหนด โดยจะไม่ทำธุรกรรมใดๆ
  กับผู้ผลิตสินค้า หรือ บริการที่กระทำการดังกล่าว

  3. ดำเนินการสนับสนุน เคารพปกป้องสิทธิมนุษยชน
  โดยตรวจสอบและควบคุมมิให้การดำเนินการทางธุรกิจของบริษัท
  ซึ่งกระทำกับบุคคลภายนอกเป็นการส่งเสริมและสนับสนุนการละเมิดสิทธิมนุษยชน
  รวมถึงไม่กระทำการอันเป็นการละเมิดสิทธิของพนักงานซึ่งได้รับการคุ้มครองตามกฎหมาย

  การล่วงละเมิดทรัพย์สินทางปัญญาหรือลิขสิทธิ์

บริษัทมีนโยบายกำหนดเป็นลายลักษณ์อักษรอย่างชัดเจนในการไม่สนับสนุนให้พนักงาน
กระทำการอันเป็นการละเมิดทรัพย์สินทางปัญญาหรือลิขสิทธิ์ของบุคคลอื่น เช่น  การทำซ้ำ ดัดแปลง
เผยแพร่โปรแกรมคอมพิวเตอร์แก่สาธารณชน การนำต้นฉบับหรือสำเนางานดังกล่าวออกให้เช่า
โดยไม่ได้รับอนุญาตจากเจ้าของลิขสิทธิ์  และบริษัทไม่อนุญาตให้พนักงาน ใช้งาน
ซอฟต์แวร์ที่ละเมิดลิขสิทธิ์

เพื่อเป็นการดูแลและรับผิดชอบต่อกลุ่มผู้มีส่วนได้เสียทุกกลุ่ม
บริษัทจึงจัดให้ผู้มีส่วนได้เสียทุกกลุ่มสามารถส่งข้อร้องเรียน
หรือแสดงความคิดเห็นมายังบริษัทได้โดยผ่านช่องทางต่าง ๆ ดังนี้

1.  อีเมล์: info@qh.co.th

2.  เว็บไซด์ของบริษัท “www.qh.co.th” (ในส่วนของ เสนอแนะ/ร้องเรียน )

3.  ยื่นเรื่องโดยตรงหรือทางไปรษณีย์ที่เลขานุการบริษัทตามที่อยู่ตามข้างล่างนี้

  บริษัท ควอลิตี้ เฮ้าส์ จำกัด (มหาชน)

  เลขที่ 1 อาคารคิวเฮ้าส์ ลุมพินี ชั้น 7

แขวงทุ่งมหาเมฆ

  เขตสาทร

  กรุงเทพมหานคร 10120

8.3.4 การเปิดเผยข้อมูลและความโปร่งใส

บริษัทได้มีการเปิดเผยข้อมูลที่มีผลกระทบต่อการตัดสินใจของผู้ที่มีส่วนได้เสียในเรื่องต่างๆของบริษัทซึ่งได้แสดงอยู่ในหัวข้อต่างๆในแบบแสดงรายงานข้อมูลประจำปีแบบรายงาน
56-1 และเว็บไซด์ของบริษัท “www.qh.co.th”เช่น รายชื่อและประวัติของคณะกรรมการบริษัท
ค่าตอบแทนกรรมการโครงสร้างผู้ถือหุ้นรายใหญ่ 10 รายแรก การกำกับดูแลกิจการ งบการเงิน
ปัจจัยความเสี่ยง ลักษณะการประกอบธุรกิจ การจัดการ และฐานะการเงินและผลการดำเนินงาน
เป็นต้นนอกจากนี้ ผู้ที่สนใจข้อมูลเกี่ยวกับบริษัทสามารถเข้าไปดาวน์โหลดข้อมูลได้ที่
“www.sec.or.th”และ “www.set.or.th”

  ค่าตอบแทนของกรรมการและผู้บริหาร

ค่าตอบแทนกรรมการและกรรมการชุดย่อย สามารถเปรียบเทียบได้ในอุตสาหกรรมเดียวกัน
ส่วนกรรมการตรวจสอบได้รับค่าตอบแทนที่เหมาะสมกับภาระ หน้าที่
และความรับผิดชอบจากการปฏิบัติหน้าที่
ซึ่งได้ผ่านการพิจารณาจากคณะกรรมการสรรหาและกำหนดค่าตอบแทนของบริษัท
ก่อนนำเสนอให้ผู้ถือหุ้นเป็นผู้พิจารณาอนุมัติในการประชุมสามัญผู้ถือหุ้นประจำปี
และผู้บริหารของบริษัทได้รับค่าตอบแทนที่เชื่อมโยงกับผลการปฏิบัติงานและผลประกอบการบริษัท ทั้งนี้
บริษัทได้เปิดเผยค่าตอบแทนของกรรมการ กรรมการชุดย่อย และ0ผู้บริหารระดับสูง
ไว้อย่างครบถ้วนในส่วนของการจัดการ ข้อ 8.2 “ค่าตอบแทนกรรมการและผู้บริหาร”

  รายงานของคณะกรรมการต่อรายงานทางการเงิน

คณะกรรมการบริษัท ตระหนักถึงความสำคัญด้านคุณภาพของงบการเงิน
โดยมีคณะกรรมการตรวจสอบได้สอบทานคุณภาพของงบการเงินรายไตรมาสและงบการเงินประจำปี
เพื่อให้ผู้ใช้งบการเงิน ได้รับข้อมูลอย่างถูกต้องครบถ้วน
และบริษัทได้แสดงรายงานแสดงถึงความรับผิดชอบของคณะกรรมการต่อการจัดทำและการเปิดเผยรายงานทางการเงินของบริษัท
เสนอไว้ในรายงานประจำปีควบคู่งบการเงินที่ตรวจสอบโดยผู้สอบบัญชี
โดยเห็นว่างบการเงินของบริษัทได้จัดทำตามมาตรฐานการบัญชีที่รับรองทั่วไปและผู้สอบบัญชีไม่ได้แสดงความเห็นว่างบการเงินของบริษัทมีข้อสังเกตที่เป็นสาระสำคัญ

คณะกรรมการของบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
และทั่วถึง
โดยเผยแพร่ข้อมูลและข่าวสารต่างๆผ่านช่องทางการสื่อสารข้อมูลของตลาดหลักทรัพย์แห่งประเทศไทย
และเว็บไซด์ของบริษัท นอกจากนี้
คณะกรรมการบริษัทได้รายงานความรับผิดชอบต่อรายงานทางการเงิน ดังนี้

รายงานความรับผิดชอบของคณะกรรมการบริษัทต่อรายงานทางการเงิน

งบการเงินของบริษัท ควอลิตี้ เฮ้าส์ จำกัด
(มหาชน)ได้จัดทำขึ้นภายใต้นโยบายของคณะกรรมการบริษัท
ซึ่งกำหนดให้ปฏิบัติตามหลักการบัญชีที่รับรองทั่วไป และบันทึกบัญชีด้วยความระมัดระวัง
ประกอบกับการใช้ดุลยพินิจในการประมาณการในการจัดทำงบการเงิน
เพื่อให้สะท้อนผลการดำเนินงานที่เป็นจริงของบริษัท

คณะกรรมการบริษัทฯ ตระหนักถึงความสำคัญในด้านคุณภาพของงบการเงิน
ด้วยการให้มีการสอบทานข้อมูลทางการเงิน
และจัดให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการอิสระที่เป็นผู้ทรงคุณวุฒิ
เป็นผู้ดูแลเกี่ยวกับคุณภาพของรายงานทางการเงินโดยตรง
ความเห็นของคณะกรรมการตรวจสอบได้ปรากฏในรายงานของคณะกรรมการการตรวจสอบ
ซึ่งแสดงไว้ในรายงานประจำปีนี้แล้ว

จากโครงสร้างการบริหารและระบบการควบคุมภายในดังกล่าวและผลการตรวจสอบของผู้สอบบัญชีรับอนุญาตที่ไม่มีเงื่อนไขทำให้คณะกรรมการบริษัทเชื่อได้ว่างบการเงินของบริษัท
ควอลิตี้ เฮ้าส์ จำกัด (มหาชน)ณ วันที่ 31 ธันวาคม 2554ได้แสดงฐานะการเงิน
ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

พลตำรวจเอกเภา สารสิน นายรัตน์ พานิชพันธ์

(เภา สารสิน) (นายรัตน์ พานิชพันธ์)

ประธานกรรมการ ประธานเจ้าหน้าที่บริหารและกรรมการผู้จัดการ

  ความสัมพันธ์กับผู้ลงทุน

บริษัทได้ให้ความสำคัญต่อการเปิดเผยข้อมูลที่มีความโปร่งใสและทั่วถึง
ทั้งในส่วนของการดำเนินงานของบริษัทเองตลอดจนข้อมูลสำคัญที่มีผลต่อราคาหลักทรัพย์ของบริษัท
โดยได้เผยแพร่ข้อมูลข่าวสาร
ต่างๆ ผ่านทางระบบ Set Community Portal หรือ ระบบ SCP ของตลาดหลักทรัพย์ฯ
และสื่อต่าง ๆ เพื่อให้ผู้ลงทุน นักวิเคราะห์
และผู้ที่เกี่ยวข้องได้รับทราบข้อมูลอย่างครบถ้วนอีกทั้งบริษัทยังได้เผยแพร่ข้อมูลธุรกิจของบริษัทผ่านทางเว็บไซด์“www.qh.co.th”
เพื่อให้ผู้ที่สนใจได้เข้ามาดูข้อมูลทั่วไป และข้อมูลผลิตภัณฑ์ของบริษัทได้โดยสะดวกนอกจากนี้
ผู้ที่สนใจยังสามารถติดต่อบริษัท เพื่อสอบถามข้อมูลธุรกิจได้ที่โทรศัพท์หมายเลข 0-2677-7000

ในปี 2554 บริษัทได้มีการนำเสนอข้อมูลดังนี้

-   นำเสนอข้อมูลแก่นักลงทุน(Road Show)ในต่างประเทศจำนวน 3 ครั้ง

-   จัดพานักลงทุนและนักวิเคราะห์เยี่ยมชมกิจการ ( Site visit ) จำนวน 6 ครั้ง

-   จัดประชุมชี้แจงผลประกอบการรายปีและรายไตรมาสแก่นักลงทุนและนักวิเคราะห์(Analyst
    Meeting) จำนวน 4 ครั้ง

-   ให้การต้อนรับนักลงทุนและนักวิเคราะห์ที่ขอพบเพื่อรับทราบสถานภาพการประกอบการ(Company
    visit)จำนวน 48 ครั้ง

-   จัดแถลงข่าวแก่สื่อมวลชน( Press Conferences) เพื่อชี้แจงแผนงานประจำปี 1 ครั้ง

-   เข้าร่วมกิจกรรมสัมมนากับภาคธุรกิจหลายครั้ง ได้แก่

-   Tisco Corporate Day จัดโดยบริษัทหลักทรัพย์ ทิสโก้ จำกัด

-   J.P.Morgan Thailand & Vietnam Conference 2011 จัดโดย บริษัทหลักทรัพย์ เจ พี
    มอร์แกน (ประเทศไทย) จำกัด

-   Thailand Focus 2011   จัดโดยบริษัทหลักทรัพย์ ภัทร จำกัด (มหาชน)

-   Thai Property Day  จัดโดย บริษัทหลักทรัพย์ บัวหลวง จำกัด (มหาชน)

นอกจากนี้บริษัทยังกำหนดให้สำนักลงทุนสัมพันธ์
เป็นหน่วยงานที่รับผิดชอบในการเผยแพร่ข้อมูลที่สำคัญที่มีผลต่อราคาหลักทรัพย์ของบริษัท
ตลอดจนข้อมูลสำคัญอื่นๆ ซึ่งหน่วยงานนี้อยู่ภายใต้การควบคุมดูแลโดย นางสุวรรณา พุทธประสาท
ตำแหน่งกรรมการและรองกรรมการผู้จัดการ โดยผู้ลงทุนสามารถติดต่อสำนักนักลงทุนสัมพันธ์ได้ที่

  - “www.qh.co.th” ในหมวด “ข้อมูลบริษัท” ในส่วนของ “สอบถามข้อมูลนักลงทุน” ในหัวข้อ
  “ติดต่อนักลงทุนสัมพันธ์” หรือทาง

- Email : piyachat.y@qh.co.th และ supaphan@qh.co.th

  8.3.5 ความรับผิดชอบของคณะกรรมการ

นโยบายเกี่ยวกับการกำกับดูแลกิจการ

บริษัทได้จัดทำนโยบายเกี่ยวกับการกำกับดูแลกิจการไว้เป็นลายลักษณ์อักษร
โดยคณะกรรมการบริษัทได้อนุมัตินโยบายการกำกับดูแลกิจการฉบับปรับปรุงล่าสุดในการประชุมคณะกรรมการบริษัท
ครั้งที่ 8 / 2554 วันที่ 26 ธันวาคม 2554
โดยบริษัทได้เผยแพร่นโยบายการกำกับดูแลกิจการของบริษัท ไว้ในเว็บไซด์ของบริษัท
“www.qh.co.th”

นโยบายดังกล่าวจะเน้นถึงคณะกรรมการ ความมีสิทธิและความเท่าเทียมกันของผู้ถือหุ้น
การปฏิบัติต่อผู้มีส่วนได้เสีย การทำธุรกิจอย่างโปร่งใสและจรรยาบรรณที่ดี
การควบคุมภายในและการบริหารความเสี่ยง
รวมทั้งการกำกับดูแลป้องกันมิให้เกิดความขัดแย้งทางผลประโยชน์
ตลอดจนการเปิดเผยข้อมูลให้ผู้ที่เกี่ยวข้องได้รับทราบอย่างทั่วถึง

  จริยธรรมธุรกิจ

บริษัทได้จัดทำข้อกำหนดเกี่ยวกับเรื่องจรรยาบรรณและข้อพึงปฏิบัติของพนักงาน (Code of
conduct) ตั้งแต่ปี 2545 และ บริษัทได้ปรับปรุงจรรยาบรรณธุรกิจ
โดยคณะกรรมการบริษัทได้อนุมัติจรรยาบรรณธุรกิจ
ฉบับปรับปรุงล่าสุดในการประชุมคณะกรรมการบริษัท ครั้งที่ 1 / 2553 วันที่ 23 กุมภาพันธ์ 2553
โดยบริษัทได้เผยแพร่จรรยาบรรณและข้อพึงปฏิบัติของพนักงาน (Code of
conduct)ของบริษัทไว้เว็บไซด์ของบริษัท“www.qh.co.th”

ทั้งนี้ การจัดทำจรรยาบรรณฯดังกล่าว
เพื่อให้พนักงานยึดถือเป็นแนวทางในการปฏิบัติหน้าที่ตามภารกิจของบริษัท
ด้วยความซื่อสัตย์สุจริตและเที่ยงธรรม ทั้งการปฏิบัติต่อบริษัทผู้มีส่วนได้เสียทุกกลุ่ม สาธารณชน
และสังคม เพื่อเป็นการปกป้องดูแลความขัดแย้งทางประโยชน์
รวมถึงการปฏิบัติงานของพนักงานให้มีความโปร่งใสในการดำเนินธุรกิจด้วย
และได้มีการติดตามผลการปฏิบัติตามจรรยาบรรณ ดังกล่าว เป็นประจำทุกปี

  ภาวะผู้นำและวิสัยทัศน์

บริษัทมีคณะกรรมการที่มีความรู้ ความสามารถ มีทักษะ
และประสบการณ์การทำงานจากหลากหลายสาขา
มีการแบ่งแยกบทบาทหน้าที่ความรับผิดชอบระหว่างคณะกรรมการกับฝ่ายจัดการอย่างชัดเจน
มีการประชุมคณะกรรมการอย่างสม่ำเสมอ เพื่อให้ความเห็นชอบวิสัยทัศน์ กลยุทธ์ เป้าหมาย
นโยบาย แผนธุรกิจ และงบประมาณของบริษัท และเพื่อติดตามการบริหารงานของฝ่ายจัดการ
ให้เป็นไปตามเป้าหมายของบริษัทซึ่งสามารถดูรายละเอียด ภารกิจ และวิสัยทัศน์ ของกรรมการ
ได้ในหัวข้อ 8.1 โครงสร้างการจัดการ ข้อ (ก) คณะกรรมการบริษัท เรื่อง วิสัยทัศน์(Vision)
และพันธกิจ(Mission)ของบริษัท

  การถ่วงดุลของกรรมการที่ไม่เป็นผู้บริหาร

ณ วันที่ 31 ธันวาคม 2554 บริษัทมีกรรมการบริษัท จำนวน 12 ท่าน ประกอบด้วย

  กรรมการที่เป็นผู้บริหาร 4 ท่าน

  กรรมการที่ไม่เป็นผู้บริหาร 4 ท่าน

  กรรมการที่เป็นอิสระ 4 ท่านคิดเป็น 1 ใน 3 ของกรรมการทั้งหมด

  การรวมหรือแยกตำแหน่ง

ประธานกรรมการบริษัทไม่เป็นบุคคลเดียวกันกับกรรมการผู้จัดการ
เพื่อให้เกิดการแบ่งแยกหน้าที่กันอย่างชัดเจนระหว่างการกำกับดูแลและการบริหารงานประจำ
โดยประธานกรรมการจะให้ความมั่นใจว่า ประเด็นสำคัญทั้งหลายได้นำเข้าสู่การพิจารณา
และคณะกรรมการให้การเน้นหนักที่ถูกต้องกับการทบทวนและให้ความเห็นชอบกับกลยุทธ์ต่างๆ
ที่ฝ่ายจัดการนำเสนอและดูว่าได้มีการนำกลยุทธ์ไปปฏิบัติตาม ส่วนกรรมการผู้จัดการ
ทำหน้าที่เป็นผู้นำของคณะจัดการเพื่อนำกลยุทธ์ที่ได้รับการเห็นชอบแล้วไปปฏิบัติภายในกรอบที่คณะกรรมการได้กำหนดไว้

  การประชุมคณะกรรมการ

คณะกรรมการบริษัทมีความเป็นอิสระในการให้ความเห็นชอบต่อวิสัยทัศน์ ภารกิจ กลยุทธ์ เป้าหมาย
แผนงานและงบประมาณของบริษัทที่นำเสนอโดยฝ่ายจัดการของบริษัท
และจัดให้มีกลไกในการกำกับดูแล ติดตามการปฏิบัติงานของฝ่ายบริหารทั้งระยะสั้นและระยะยาว
ให้เป็นไปตามเป้าหมายและแผนงานที่จะก่อให้เกิดประโยชน์สูงสุดแก่ผู้ถือหุ้นและคำนึงถึงผลประโยชน์ของผู้มีส่วนได้เสียทุกฝ่ายซึ่งได้แสดงรายละเอียด
การเข้าร่วมประชุมของคณะกรรมการและคณะกรรมการชุดย่อยไว้แล้วในข้อ 8.1
“โครงสร้างการจัดการ” (ก)(ข) และ (ค) ตามลำดับ

การประชุมกันเองระหว่างกรรมการที่ไม่เป็นผู้บริหาร

คณะกรรมการที่ไม่เป็นผู้บริหารได้มีการประชุมร่วมกัน เพื่ออภิปรายประเด็นต่างๆที่อยู่ในความสนใจ
โดยไม่มีฝ่ายจัดการร่วมประชุมด้วย โดยในปี 2554 มีการประชุมฯ 2 ครั้ง เมื่อวันที่ 21 กุมภาพันธ์
2554 และวันที่ 28 สิงหาคม 2554

การประเมินผลงานประจำปีของตนเอง

คณะกรรมการบริษัทได้จัดให้มีการประเมินตนเองของคณะกรรมการทั้งคณะ
โดยในการประชุมคณะกรรมการบริษัทครั้งที่ 8/2554 เมื่อวันที่ 26 ธันวาคม 2554
คณะกรรมการบริษัท ได้มีการประเมินผลงานตนเองของคณะกรรมการทั้งคณะ ในรอบปี 2554
ประกอบด้วยการพิจารณา 6 หัวข้อหลัก ได้แก่

- โครงสร้างและคุณสมบัติของกรรมการ

- บทบาท หน้าที่ และความรับผิดชอบของคณะกรรมการ

- การประชุมกรรมการ

- การทำหน้าที่ของกรรมการ

- ความสัมพันธ์กับฝ่ายจัดการ

- การพัฒนาตนเองของกรรมการและการพัฒนาผู้บริหาร

  คณะกรรมการชุดย่อย

ณ 31 ธันวาคม 2554 บริษัทมีคณะกรรมการชุดย่อย เพื่อประกอบการพิจารณาในเรื่องต่างๆจำนวน
4 ชุด คือ

  1) คณะกรรมการตรวจสอบ

  2) คณะกรรมการสรรหาและกำหนดค่าตอบแทน

  3) คณะกรรมการบรรษัทภิบาล

4) คณะกรรมการบริหารความเสี่ยง

ซึ่งขอบเขต อำนาจหน้าที่ ความรับผิดชอบ
และรายละเอียดการประชุมของคณะกรรมการชุดย่อยดังกล่าวข้างต้นได้นำเสนอไว้ในส่วนของการจัดการข้อ
8.1 “โครงสร้างการจัดการ” (ข) (ค) (ง) และ (จ) ตามลำดับ

  ระบบการควบคุมและการตรวจสอบภายใน

บริษัทจัดให้มีการควบคุมภายใน
โดยจัดให้มีฝ่ายตรวจสอบภายในแยกเป็นหน่วยงานหนึ่งของโครงสร้างองค์กรของบริษัท
และรายงานโดยตรงต่อคณะกรรมการตรวจสอบบริษัทมีนโยบายเกี่ยวกับระบบการควบคุมภายในที่รัดกุม
และมีประสิทธิภาพ

คณะกรรมการตรวจสอบ มีการประเมินและให้ความเห็นเกี่ยวกับความเพียงพอ
และความเหมาะสมของระบบการควบคุมภายในของบริษัทตามรายงานการตรวจสอบของฝ่ายตรวจสอบภายใน
และได้นำเสนอให้กรรมการบริษัทรับทราบเป็นประจำทุกไตรมาสรวมทั้งได้ประชุมร่วมกันกับผู้สอบบัญชีรับอนุญาตของบริษัท
เพื่อรับทราบผลการสอบทานและตรวจสอบบัญชี การประเมินระบบการควบคุมภายใน
และสรุปประเด็นการเปลี่ยนแปลงของมาตรฐานการบัญชี กฎหมาย
และระเบียบข้อบังคับอื่นๆที่เกี่ยวข้อง

รายละเอียดเรื่องการควบคุมภายในได้นำเสนอใน ข้อ 9. “การควบคุมภายใน”

การบริหารความเสี่ยง มีคณะผู้บริหารที่ประเมินความเสี่ยงของบริษัทอยู่ตลอดเวลา
ตลอดจนหาแนวทางหรือมาตรการ ที่จะลดความเสี่ยงของบริษัทให้เกิดน้อยที่สุด
โดยอย่างน้อยต้องพิจารณาความเสี่ยงเกี่ยวกับเรื่องต่างๆ ดังต่อไปนี้

1.  ความเสี่ยงด้านการเงิน เรื่องความเสี่ยงจากการลงทุน การให้กู้ยืมเงิน
    และการค้ำประกันบริษัทที่เกี่ยวข้อง ความเสี่ยงจากภาระผูกพันในการออกตราสารหนี้
    และความเสี่ยงจากความผันผวนของอัตราดอกเบี้ยและการเข้าถึงแหล่งเงินทุน

  2. ความเสี่ยงในการประกอบธุรกิจ เรื่องความเสี่ยงจากการสร้างบ้านก่อนขาย
  ความเสี่ยงจากการขายบ้านก่อนสร้างเสร็จ (Presale)
  และความเสี่ยงจากภาวะการแข่งขันที่สูง

  3. ความเสี่ยงเกี่ยวกับการผลิต
  เรื่องราคาต้นทุนวัสดุก่อสร้างและต้นทุนการพัฒนาโครงการและเรื่องการขาดแคลนผู้รับเหมาก่อสร้างและแรงงานฝีมือก่อสร้าง

  4. ความเสี่ยงที่อาจเกิดขึ้นสืบเนื่องจากสถานการณ์น้ำท่วมในไตรมาส 4 ของปี 2554

โดยรายละเอียดข้างต้นได้นำเสนอไว้ใน ข้อ 2 “ปัจจัยความเสี่ยง”แล้ว

8.4 การดูแลเรื่องการใช้ข้อมูลภายใน

บริษัทมีนโยบายกำหนดเป็นลายลักษณ์อักษรอย่างชัดเจนในการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
โดยการห้ามมิให้ผู้บริหารนำข้อมูลของบริษัทไปใช้เพื่อประโยชน์ส่วนตนและห้ามมิให้ซื้อขายหลักทรัพย์บริษัทในช่วง
1 เดือนก่อนที่งบการเงินจะประกาศเผยแพร่ต่อสาธารณชน
นอกเหนือจากข้อห้ามดังกล่าวข้างต้นแล้วบริษัทไม่มีนโยบายห้ามการซื้อขายหลักทรัพย์บริษัทของผู้บริหาร
อย่างไรก็ตามกรรมการและ/หรือผู้บริหารของบริษัทมีหน้าที่ที่จะต้องจัดทำรายงานการถือหลักทรัพย์ในบริษัทของคู่สมรสและบุตรที่ยังไม่บรรลุนิติภาวะ
และบุคคลที่เกี่ยวข้องกับกรรมการ และ/หรือผู้บริหาร ตามนัยมาตรา
59ของพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
วันทำการนับตั้งแต่วันที่มีการเปลี่ยนแปลงการถือหลักทรัพย์ของบริษัท
และต้องรายงานต่อคณะกรรมการบริษัททุกครั้งที่มีการเปลี่ยนแปลงการถือหลักทรัพย์ของบริษัท
บริษัทไม่มีมาตรการลงโทษหากพบว่าผู้บริหารฝ่าฝืนนโยบายบริษัท
อย่างไรก็ตามกรณีที่กรรมการและ/หรือผู้บริหารฝ่าฝืนกฎหมายดังกล่าวและเกิดผลเสียหายต่อบริษัทและบุคคลภายนอกบริษัทจะให้ความร่วมมือและประสานงานกับหน่วยงานที่กำกับดูแลเพื่อดำเนินการตามกฎหมายต่อไป

  8.5 บุคลากร

(ก) ณ สิ้นปี 2553 และปี 2554 บริษัทและบริษัทย่อย มีจำนวนพนักงานทั้งสิ้น 981 คน และ
1,071 คนตามลำดับ โดยแบ่งเป็นสายงานหลักได้ดังนี้

  (หน่วย: คน)

+----------------------------------------------+-----------+-----------+
| ส่วนงาน                                       | จำ        |           |
|                                              | นวนพนักงาน |           |
+----------------------------------------------+-----------+-----------+
|                                              | ปี 2553    | ปี 2554    |
+----------------------------------------------+-----------+-----------+
| 1.  สายกรรมการผู้จัดการ                         | 27        | 30        |
+----------------------------------------------+-----------+-----------+
| 2.  สายโครงการบ้าน                            | 535       | 615       |
+----------------------------------------------+-----------+-----------+
| 3.  สายอาคารสำนักงานให้เช่าและห้องชุดพักอาศัยให้เช่า  | 326       | 327       |
+----------------------------------------------+-----------+-----------+
| 4.  สายสนับสนุนปฏิบัติการ                         | 93        | 99        |
+----------------------------------------------+-----------+-----------+
| รวม                                          | 981       | 1,071     |
+----------------------------------------------+-----------+-----------+

  (ข) ข้อพิพาททางด้านแรงงานในระยะเวลา 3 ปีที่ผ่านมา (ปี 2552-2554)

  - ไม่มี –

  (ค) ผลตอบแทนรวมและลักษณะผลตอบแทนที่ให้กับพนักงาน

บริษัทและบริษัทย่อยได้จ่ายผลตอบแทนให้พนักงานอย่างเหมาะสมตามหน้าที่ความรับผิดชอบและผลงานที่ทำได้เปรียบเทียบกับเป้าหมายที่ตั้งไว้ในแต่ละปี
โดยจ่ายในรูปของเงินเดือน โบนัสประจำปี เงินสำรองเลี้ยงชีพ
ซึ่งผลตอบแทนโดยรวมของพนักงานใน ปี 2553 และปี 2554 แสดงรายละเอียดได้ดังนี้

  ----------------------------------------- -------------- --------------
                                            (หน่วย :        
                                            ล้านบาท)        

  ประเภทผลตอบแทน                            ปี 2553         ปี 2554

  1. เงินเดือน                                390.8          425.9

  2. โบนัส                                   137.1          81.6

  3. เงินสำรองเลี้ยงชีพ                         14.0           15.6

  4. อื่นๆ^(1/)                               53.0           71.1

  รวม                                       594.9          594.2
  ----------------------------------------- -------------- --------------

หมายเหตุ^(1/)ผลตอบแทนอื่นๆ ได้แก่ ค่าฝึกอบรม ค่ารักษาพยาบาล
ค่าเบี้ยประกันสุขภาพและชีวิตและสวัสดิการอื่นๆ

  (ง) นโยบายในการพัฒนาบุคลากร

บริษัทและบริษัทย่อยมีนโยบายในการจัดการฝึกอบรม
และพัฒนาศักยภาพบุคลากรของบริษัทและบริษัทย่อยอย่างต่อเนื่องเพื่อเสริมสร้างความรู้และความสามารถ
โดยการจัดหลักสูตรขึ้นเพื่อให้พนักงานในระดับต่างๆ ได้เข้ารับการฝึกอบรม
ซึ่งได้มีการกล่าวถึงและยกตัวอย่างบางส่วนแล้วในข้อ 8.3.3 “บทบาทของผู้มีส่วนได้เสีย” ข้อย่อย
“กลุ่มพนักงาน “